Trane

**Trane** (**Trani** , jndr'à 'u tagliàne) jè 'nu comune tagliàne de  crestiàne, capeluèche, 'nzieme a Barlette e Andrie, d'a provinge de Barlette-Andrie-Trane jndr'à Pugghie, se affacce sus a 'u Mare Adriateche.

Durande 'u medioeve ha state 'nu cendre urbane 'mbortande assaije e scale commerciale sus a l'Adriateche; se penze ca se ave promulgate 'u prime codece maritteme d'u munne occidendale, le *[[Ordinamenta et consuetudo maris]]*, jndr'à 'u 1063.

Jè sede de trebbunale e de sezione de Archivije de State. 'A cetate ha state sede d'a Regge Udienze provingiale pe cchiù de doje sechele, da 'u 1586 a 'u 1806, cu funziune de capeluéche e de prengepàle cendre amministrative e giudiziarie pe l'andiche provinge de Terre de Bare; cchiù nnande devendò sede d'a Corte d'Appelle de le Pugghie.

'A produzione economeche jè diverse: apparte l'estrazione e fatiamende de le cave sue d'a petre de Trane, stè l'industrie de calzature, abbigliamende, metalmeccaneche e d'u legne; se produce 'u Moscate de Trane. Sò sveluppate 'u settore terziarie e 'u turisme, sie culturale ca balneare. 'A cetate jè recanusciute 'mbrà le cetate d'arte d'a Pugghie, grazie a' rilevanze storeche e artisteche d'u borghe andiche e de monumiende quale 'a cattedrale romaneche e 'u castelle sveve.

## Sciugrafije fiseche

### Territorie

'A cetate ste sus 'a coste adriateche 42&nbsp;km a nord de Bare, a 'n'altitudine de 7 metre s.l.m. 'Na 'nzenature piccele naturale, generate jndr'à l'andichità da 'a foce de 'nu jume oramaie scombarse, corresponne a 'u puérte cetadine. 'U territorie jè soprattutte pianeggiande, pure ca recade jndr'à l'estreme porzione settendrionale d'a Vasce Murge barese, caratterizzate da 'na serie de terrazze, addò l'altezze massime jè raggiunde in corrispondenze d'a matine de Sand'Elìe (a cchiù o mene 200 metre s.l.m), ca vonne verse 'a coste. 'U 'ndere territorie jè percorse da tanda lame, 'mbrà le quale 'a cchiù 'mbortande jè Lame Paternem ca segne 'u confine cu 'u comune de Bisceglie.

Le caratteristeche geologgeche d'u territorie onne permesse 'u sveluppe de l'attivitate estrattive d'a petre de Trane, preggiate rocce calcarée, pe anne une de le cchiù 'mbortande motore de l'economije cetadine. L'attivitte estrattive de le urteme decennie ave però provocate irrimediabbilmende alteraziune d'u territorie, sie a levèlle ambiendale ca paesaggisteche, cu 'u probbleme angore osce a die irrisolte de le arée dismesse, fattore de rischie ambiendale e sanitarie, difficilmende recuperabbele.

'A coste sud jè caratterizzate da 'a presenze de falesie piccele, formazione geologgeche tipeche d'u tratte de coste 'mbrà Trane e Bisceglie: 'u sfruttamende antropeche, l'erosione da vanne de le mote ondose e pe urteme le opere de conzolidamende d'a coste onne notevolmende redimenzionate l'estenzione de le falesie, presende oramaje sulamende jndr'à 'u tratte de coste 'mbrà 'u Lide Matinelle e 'a Torre Olivieri, a 'u confine cu 'u comune de Bisceglie.

'A vanne settendrionale d'u territorie, sciugafecamende condinue a' valle d'u jume Ofande, se destingue pa presenze de' na zone umide costiere, jndr'à località Boccadore-Ariscianne, caratterizzate da 'a presenze de 'nu sbuènne de sorgende de acque salmastre, ca costituisce 'nu importante habitat naturale pe tanda specie anemale e vegetale.

'A vegetazzione d'u territorie jè fatte da pine (jndr'à le varietà domesteche, marittime e de Aleppe), carrube, corbezzole, lentische, querce, ginepre e eriche. Le colture cchiù diffuse sò chidde de alìe, amennele e uve da vine, in particolar mode d'u Moscate de Trane.

### Clime

* Classificazione climateche:
** Zone climateche C;
** Grade sciurne 1190

Seconde 'a classificazione de le clime de Köppen 'a cetate appartene a' fasce *Csa* cioè a 'u clime temberate de le medie latitudine cu staggiune assaije cavede (temberature medie assolute d'u mese cchiù cavede non inferiore a le 22&nbsp;°C) e staggione assutte. 'U clime tranese hè tipicamende mediterranée. Essenne 'na cetate costiere, l'umidità relative se mandene assaije ierte pe tutte l'anne, cu 'nu valore medie d'u 70%. 'A brezze marine face sine ca le temberature d'a staggione non ge 'nghianane generalmende sus a le 32&nbsp;°C. Sulamende in case de vinde forte de libecce, pe effette favoneche, se ponne raggiungere e certe vote superà le 40&nbsp;°C. (Record de +45,4&nbsp;°C pe Bare Palese). Pure le temberature 'nverale sò abbastanze condenute. Non ge sò sare le arrive de arie fredde nord oriendale ca certe vote ponne carrescià precipitaziune pure de tipe nevose. Le piogge sò congendrate soprattutte l'autunne e 'a vernate, quase assende jndr'à 'u periode d'a staggione e soprattutte de carattere temboralesche.

## Origgene d'u nome

L'anlisi etimologgeche d'u toponime *Trane* jè conseguenze d'u rapporte de dependenze da 'u nome *"Turenum/Tyrenum"* ca 'ndicave 'u luéche addò nasce 'a cetate de osce a die. Stu nome jè attestabbele ggià jndr'à l'età classeche deducennele da l'etniche *"Turnantini"* repurtate da Plinie (N.H.III.105) e presende jndr'à forme *"Turenum"* jndr'à Tavole Peutingeriane. 'U nome de osce a die "Trani" jè ambiamende canusciute jndr'à culture italiche d'u XIV sec. (Boccaccio, Dec., II.4.28.30). 'U probbleme toponomasteche ha state cchiù vote afrondate da le studiuse, da G. Alessio e F. Ribezzo 'nzigne a le urteme analise sus 'a toponomasteche pugghiese coordinate da G. B. Pellegrini.

Conzideranne quinde l'ipotesi ca 'u nome "Trani" derive da "Turenum/Tyrenum", se pò relevà jndr'à quiste 'na base ca forme *-tur* ambiamende attestate jndr'à le lènghe preclasseche in ambite tirreneche e adriateche de l'età d'u firre, conseguende a 'n'infiltrazione de strate o sostrate lenghuistece ellenece e illirice. Seguenne sta ipotesi 'nderpretative 'u toponime "Turenum" se mette jndr'à 'na fase abbastanze ierte, arcaiche, de le lènghe mediterranée.

Vale 'a pene arrecurdà pure le otre ipotesi avenute apprisse: 'a tradizione storiografeche andiche arrecurdave cumme 'u nome de Trane ere legate a l'eroe d'a mitologgije greche Diomede, cu 'u figghie Tirrene avere funnate 'a cetate; 'n'otra ipotesi dice ca 'u toponime puteve essere 'a forme redotte de *Traiane*, nome ca pò essere state date a' cetate in onore d'u 'mberatore, 'u quale ave legate 'u nome sue jndr'à 'u territorie a 'u passagge d'a Vie Appie Traiane; 'n'otre angore ave viste 'u nome cumme derivazione da 'u termine medievale *trana* (o *traina*) ca stave a 'ndicà 'n'inzenature adatte a' pesche.

## Storie

### Le origgene

Quacche acchiamende archeologgeche ca conziste jndr'à tracce de 'nzediamiende javetative de l'età d'u bronze sus a 'u promondorie de Cape Culonne attestate le origgene preistoreche d'a presenze umane jndr'à 'u territorie. Onne state acchiate reste de capanne cercolare e rettangolare, rispettivamende de l'età d'u bronze e d'u bornze finale, documendate dolie de argille decorate cu scanalature e signalate cerameche micenée.

Pa genesi e 'u sveluppe d'u javetate de osce a die, le caratteristeche d'u territorie averena essere condiziune favorevole a 'u sveluppe de 'nu 'nzediamende: 'a presenze d'u puérte de origgene naturale, jndr'à 'na conghe mise in posizione riendrate respette a' linée de coste, formate da l'azione erosive de 'nu torrende andiche arrecurdate jndr'à documiende andiche cumme *flumicellus* determinave 'nu approde agevole e secure pe le andiche 'mbarcaziune; pò 'u clime mite e l'abbondanze de 'mbortande resorse quale 'u mare pescose, 'u terrene fertile e 'a petre calcarée, favoriscene 'u sveluppe de le prime stanziamiende.

### L'età romane e tardeandiche

Le tracce cchiù congrete de 'nu 'nzediamende urbane jndr'à 'u site d'a cetate de osce a die rimannene a periode none precedende a l'arrive de le Romane. 'A cetate avenìe 'ndicate cu 'u nome de *Turenum* jndr'à Tavole Peutingeriane, 'a cope medievale de 'nu stradarie de l'andiche Rome.

Sotte a le romane, a le tiembe d'u 'Mberatore Marche Aurelie, 'a cetate ere 'nu Municipie, cumme se releve da 'n'andiche 'scrizione ca ste jndr'à 'u cortile de Palazze Beltrani:

L'urteme righe de l'iscrizione reporte: *Publico Decurionum Decreto.* Quinde *Turenum*, osce a die Trane, ere 'nu Municipie in quande avere 'u Collegge de le Decuriune.

Testimonianze d'a presenze romane jndr'à 'u territorie de *Turenum* sò: 'nu mauseolée appartenute a' famigghie de le Bibii, 'nzippate probbabbilmende jndr'à 'u III sechele a.C. vecine a 'u *flumicellus* e scettate 'nderre jndr'à seconde metà d'u XIX sechele; le mure de opus reticolatum cumme arginature de 'nu torrende ca sfociave jndr'à l'inzenature d'u puérte, addò le reste avenèrene ausate pò cumme fondamende pu sottepassagge ferroviarie de vie Torrende Andiche; 'a sculture litiche de 'nu lione osce a die mise sus a 'u sagrate d'a chiesere de Sand'Agustine; doje epigrafe ca resalene a l'epoche de le 'Mberature Marche Aurelie e Costande, mò presende respettivamende jndr'à 'u palazze Beltrsani e jndr'à chiesere de Sand'Andrée; le ruvine de 'na ville urtemamende acchiate acchiate lunghe 'u tratte de coste verse Bisceglie, reconducibbele a 'u I sechele a.C.

'A cetate ha state sede de diocesi jndr'à l'età tardeandiche, 'u vescove Eutichie mise 'a probbie firme a 'u Congiglie Romane d'u 501 e a stu periode appartenene le reste de 'nu edificie de culte acchiate sotte a 'u piane d'a cripte longitudinale d'a Cattedrale romaneche.

### 'U Medioeve

Apprisse a' cadute d'u 'Mbere romne d'Occidende accumenzò jndr'à Pugghie 'u periode bizzandine, caratterizzate da 'na pause de dominazione longobbarde e da le minacce ca avenèvane da 'u mare pe màne de le Saracine. Ha state comungue 'u Medioeve 'u periode d'ore d'a cetate.

Le evidenze storeche e archeologgeche devendane cchiù 'mbortande partenne da 'u IX sechele a.C. Sotte 'a dominazione longobbarde Trane ha state sede de 'nu gastaldate e aqquà avenìe spustate 'a sede vescovile, 'nzigne a quidde mumende stave a Canose, destrutte da le Saracine jndr'à 'u 813. Apprisse a' cadute de l'Emirate de Bare, le Bizzandine repigghiarene 'u condrolle de Trane, ca sa semblice vicus avere devendate oramaje 'na cetate fortificate, 'a cetate avere 'na cinde murarie cu quattre porte, *Porte Aurée o Andiche*, *Porta Nove*, *Porte Vetere* e *Porte Vassalle*.

Pò, seconde 'u Diacone Paole, jndr'à 'u periode jndr'à 'u quale Bare scìe jndr'à le mane de le Saracine, e 'nzgine a' libberaziona soje, 'a cetate de Trane devendò pure sede d'u Streteghe, massime rappresendande de le bizzandine jndr'à 'u Sud Itaglie. Jndr'à stu periode 'u puérte d'a cetate ave avute 'nu sveluppe forte forte.

Durande 'u periode de appartenenze a 'u 'Mbere bizzandine 'a cetate godeve de 'nu certe grade de prestigge e autonomije cumme punde de 'ngondre 'mbrà Oriende e Occidende. Jndr'à 'u 1010 e jndr'à 'u 1018 'a cetate se aunisce a le mote guidate da Melo de Bare condre a le bizzandine, ca reprimene 'a revolte e repigghianne 'u condrolle d'a cetate 'mbonde a l'arrive de le Normanne.

Jndr'à 'u 1042 'a cetate avenìe scacchiate cumme sede de une de le dudece baronìe addò avenìe devise 'a Condée de Pugghie: assignate a 'u conde Pitre, avenìe espugnate sulamende diverse anne apprisse. Jndr'à stu periode 'a cetate gudìe de 'nu certe grade de autonomje, duvute a 'u condrolle oramaje formale da vanne de le guvernature bizzandine e a le lotte de potere 'mbrà le diverse rame d'a famigghie Altavilla.

'A cetate cadìe definitivamende sotte a 'u dominie normanne jndr'à 'u 1037, apprisse 50 sciurne de assedie, pe màne de Robberte 'u Guiscarde.

Jndr'à stu periode, correspondende a' prime crociate, precisamende jndr'à 'u 1099, ca jndr'à cetate se accumenzarene le fatìe pa costruzione d'a cattedrale in onore d'u sande patrone San Nècole pellegrine, 'nu uagnone greche in viagge verse Rome ca murìe a Trane, apprisse de le sciurne de malatìe e quacche miracole, e canonizzate subbete apprisse a furore de popole. Ggià allore avère granne 'mbortanze 'u puérte, ca pò devende punde de partenze e de retorne de diverse crociate.

#### 'U primate commerciale e le [[Ordinamenta et consuetudo maris]]

Sotte a 'u dominie normanne 'a cetate gudìe, 'nzieme a le otre comunitate pugghiese, de 'na maggiore autonomje respette a 'u cendralisme d'u guverne Bizzandine. Le tranise se aunirene a le ribelliune frequende condre a le sovrane d'Altaville, avenenne però sconfitte sie da Ruggere II jndr'à 'u 1134 ca, definitivamende, da 'u successore sue, Guglieme 'u Malo, ca jndr'à 'u 1156 punìe duramende 'a cetate 'nzieme a le otre ribbelle pugghiese, 'mbrà le quale Bare ca avenèrene quase combletamende destrutte.

Jndr'à cetate furì 'u commerde de frumende e uegghie, destinate a le puérte de tutte l'Adriateche, in particolare verse 'a coste dalmate e Venezie. A testimonianze d'a prosperità economeche raggiunde 'mbrà l'XI e 'u XII sechele ste 'a costruzione d'a maestose Cattedrale e 'a promulgazione de le Ordinamenta Maris jndr'à 'u 1063, seconde 'a datazione tradizionale, le quale rappresenderebbere 'u prime esembie de codece maritteme jndr'à 'u Mediterranée.

'U puérte, cu 'a 'nzenature naturale ca 'u faceve 'nu punde de approde strateggeche pa protezzione de le nave, devendò une de le prengepàle punde de 'mbarche  pe le crociate in partenze verse 'a Terrasande. 'A cetate ere sede de 'nu *"ospitale"* de le Cavagliere temblare, cu annesse 'u 'mbarcadere e 'a preggevole chiesere.

Durande 'a Sumane Sande d'u 1195, Enriche VI, attane de Federiche II, annugiò trionfalmende, da Trane, 'a crociate.

'Nu documende 'mbortande ca reguarde l'aspette de Trane e de l'Arcidiocesi soje jndr'à 'u XII sechele jè 'a Bolle *“Dignitatem ecclesiis”*, previlegge de Pape Calliste II d'u 6 novemmre 1120 dirette a l'Arcivescove de Trane Bisanzie II; quiste testimonie, pure, l'esistenze jndr'ò quedda date d'u *Monastere de Sanda Marije d'u Monde*, jndr'à 'u quale pò avène costruite jndr'à 'u sechele apprisse Castel d'u Monde, e l'appartenenza soje a' Cetate e a l'Arcidiocesi de Trane. Ste condenute avenèrene confermate, cchiù o mene repetenne pure 'a forme d'u teste, jndr'à otre bolle pontificie apprisse fatte pe tutte l'arche d'u XII sechele. da 'u teste d'a bolle:

#### Federiche II de Svevie
Jndr'à 'u XIII sechele 'a popolazzione d'a cetate jè valutate, seconde l'ause d'u censimende in base a le *"fuechere"* sus a l'ordine de cchiù o mene 12-13 mile crestiàne, mendre,jndr'à 'u stesse periode, 'a popolazzione de Bare ere cchiù o mene 10-11 mile crestiàne: 'mbrà le cetate in Occidende d'u periode, ste dimenziune stavane a connotà 'nu cendre urbane de dimenziune medie-granne.

Trane pò essere arrevate a stu sveluppe apprisse ca Canose avenìe destrutte da le attacche de le Saracine, e a partì da quidde mumende, cu 'u passagge da 'a dominazione bizzandine a quedda normanne, addò 'a cetate comungue se oppose, e pò pure cu le sveve, angioine e oltre, Trane avìe speciale privilegge e beneficie pu commerce maritteme.

'U punde cchiù ierte d'a prosperità avenìe raggiunde cu 'a dominazione sveve: durande 'u regne de Federiche II, cu 'u privilegge d'u 28 abbrile 1215, 'a cetate se facìe confermà e allarià le deritte andiche e le beneficie de le quale gudeve: 'a flotte avenìe putenziate, le cetadine avenèrene esendate da 'u pajamende de le tasse de angoragge pe tutte le coste d'a Pugghie e avenèrene esonarate da partecipà a spediziune militare terrestre, putenne armà in cambie doje galee e avenìe lore garandite 'u deritte de essere chiamate in giudizie unicamende da giudice tranise, e sulamende jndr'à l'ambite d'u fore locale; avenìe conferite 'u deritte dfe cetadinanze a le furastire ca se avèrene trasferite jndr'à cetate. 'Mbrà le demostraziune de libberalità d'u 'mberatore sveve avenìe date 'a congessione de libbertà de culte a le ebbrée, ca jndr'à cetate furmavane 'na comunità prosperose.

#### 'A comunitate ebbraiche

'A presenze de 'nu grosse 'nzedimende ebbraiche condrebbuì in mode 'mbortande a' prosperità cetadine: 'a comunitate animave 'nfatte le commerce e le studie e rappresendò pe tanda tiembe 'u cchiù granne 'nzedimanede de l'Itaglie meridionale. 'A comunitate ebbraiche de Trane se allariò soprattutte grazie a le espulsiune de le lore correligionarie de le otre state, cumme 'a Castiglie jndr'à 'u 1144 e 'a Frange jndr'à 'u 1182. 'A destruzione de Bare a opere de Guglieme 'u Malo favorìe 'u spustamende de le ebbrée barise jndr'à cetate, ca se ste preparave a devendà l'epicendre de le attivitate commerciale jndr'à Pugghie.

Le ebbrée se 'nzediarene jndr'à Giudecche, quartiere ca ste jndr'à vanne oriendale d'u borghe andiche e collegate a 'u puérte: probbie 'a vie ca scenne a 'u puérte jè chiamate angore osce a die vie Cambio, pe arrecurdà le banghe de cange d'a comunitate ebbraiche, eppure de amalfitane e ravellese. Jndr'à Giudecche stavane quattre sinagoghe, de le quale se onne stepate 'a Sinogoghe Granne - pò chiesere de S. Anne e osce a die Musée, Sinagoghe Scolanove, Sinagoghe de San Leonarde e Sinagoghe San Pitre 'u Martire. Fore de le Mure Federiciane se acchiave 'u Cimitere Ebbraiche. 'Nu ritratte 'mbortande d'a situazione de le ebbrée jndr'à cetate 'u face Beniamine de Tudela, ca facenne tappe a Trane (cetate ca a le uecchie d'u visitatore apparive «Granne e Belle») durande 'u viagge sue, censìe 'a comunitate ebbraiche jndr'à 200 famigghie, dedite a le attivitate commerciale e artiggianale, cumme pe esembie tindorie e produzione de vase.

'U Quartiere Ebbraiche ave: Porte Andiche Vie 'A Giudea, Sinagoghe, d'a Giudecche, Mosè da Trane, viche 'A Giudea, larie Scolanove, Porte Nove.

'A comunitate ebbraiche avènie tutelate sie da le sovrane normanne ca da chidde sveve: cu l'arrive de le Angioine 'a situaizone peggiorò, cu 'mboseziune nuéve de trebbute e soprattutte favorenne le conversiune a 'u Crisitanesime. L'annichilimende d'a culture e de le tradiziune ebbraiche canuscìe l'apice sue durande 'u regne de Carle II de Durazze, ca facìe trasformà le 4 sinagoghe d'a Giudecche jndr'à chiesere crestiane.

Pure ca 'a comunitate se avere jndr'à quacche mode conzervate, cumme demostrane le statute municipale congesse da Rre Ladislae jndr'à 'u 1413, ca prevedevane 'a presenze de doje cetadine neofite jndrà 'u conziglie d'a cetate, sulamende cu l'arrive de Alfonze d'Aragone se avìe arrete l'andiche tolleranze releggiose e 'a comunitate avenìe allariate grazie a le ebbrée ca ste fuscevane da 'a Spagne. 'A comunitate ebbraiche rumanìe jndr'à cetate 'nzigne a 'u 1541, quanne Carle V decretà 'a definitive espulsione de le ebbrée da 'u regne sue. In memorie d'a 'mbortande presenze ebbraiche a Trane, 'na comunitate ebbraiche nove ha state istituite jndr'à 'u 2004.

#### 'A cinde murarie federiciane

Federiche II promuovìe 'u rafforzamende de le fortificaziune urbane, funnanne jndr'à 'u 1233 'u castelle e facenne 'a cinda murarie nove, ca pruteggìe 'a 'ndere 'nzenature d'u puérte e permettìe l'espanzione urbanisteche d'a cetate allarianne 'u perimetre de le mure. 'A cetate 'nzigne a allore avere rumaste condenute jndre a le andiche mure longobbarde, spannennese 'nu picche oltre. 'A murazione sveve, sus a le late ere prutette da 'nu fossate larje e avere 'u cape sue jndr'à 'u castelle, raggiungeve pò in direzione sud quedde ca osce a die jè Chiazze Gradenigo, e jndr'à stu tratte stave 'a *"Porte de Barlette";* condinuanne verse est, carresciannese in parallele a Corse Vittorie Emanuele e a Corse Cavour, pe spiccià 'nfine verse nord sus 'a penisolette addò mò ste 'a Ville Comunale, jndr'à zone chiamate *"Cannete"*; Jndr'à prima vanne d'u tratte parallele a Corse Cavour, a l'inizie de ive Marie Pagano, se aprive 'a *"Porte de Bisceglie"*, addò vecine vecine jndr'à 'u XVI sechele avenìe costruite 'a chiesere de San Rocche; le mure stavane atturne pure a le late verse 'u mare, e ste vanne sò angore esistende e ha state urtemamende restaurate e vesetabbele une de le andiche postierle, quedde dette *Porte Vassalle*; le mure erane 'nderrotte a le doje estremità da l'imboccature d'u puérte e addà stavane, e stonne angore osce a die, le doje torrette ca tenèvane le cape d'a catene de firre cu 'a quale se achiudeve l'accesse a 'u puérte. 'A murazione avere state quase combletamende scettate 'nderre jndr'à metà d'u XIX sechele; l'andamende e l'aspette de le fortificaziune jè rescontrabbele jndr'à certe planimetrie, jndr'à 'u disegne de Giuanne Battiste Pacichelli e jndr'à litofrafije de Porte Bisceglie de Gennare Moselli.

#### Manfredi
Manfredi, figghie de Federiche, condinuò l'opere de l'attane, congedenne 'u permesse de aprì logge e fondache a le prengepàle cetate marinare, 'mbrà le quale le repubbleche marenare de Amalfi, Genove, Venezie e Raguse: le urteme doje 'nzediarene jndr'à cetate pure le console lore. 'Mbrà le comunitate ca popolarene 'a cetate jndr'à quidde periode, se arrecordane mercande le Ravello, ca se 'nzediarene jndr'à 'na strade 'nguédde a le mure andiche, chiamate in lore onore *"ruga Ravellensium"*, ricche de puteje e attivitate commerciale; 'nu sbuénne de banghiere fiorendine aprirene le sportelle jndr'à cetate.

Manfredi avìe 'u castelle d'a cetate cumme dimore predilette e 'u 2 sciugne 1259 ve celebbrò cu granne onore le soje seconde nozze cu Elene Comneno Ducas, figghie d'u despote d'Epire Mechele II.

### Le periode angioine, aragonese e veneziane

Jndr'à seconde metà d'u XIII sechele 'a cetate putette gudè de 'u 'nderesse pure de le successore d'a dinastie sveve: pure le prime sovrane angioine coinvolgerene 'a cetate jndr'à le attivitate d'a lore corte e se facerene otre 'nzuramiende de granne faste, celebbrate jndr'à 'u 1266 'mbrà Carle I d'Angiò e Margherite de Provenze e jndr'à 'u 1271 chidde de Filippe, secondegenite de Carle, cu Isabbelle de Villehardouin pringipesse d'Acaie; Carle, 'a corta soje e 'a famigghia soje soggiornarene assaije vote jndr'à cetate.

Durande 'u XIV sechele, sotte a 'u dominie d'a dinastie angioine jndr'à 'u Regne de Napule e cu 'a fine de le Crociate, 'a cetate canuscìe 'nu prime periode de crise, e de le sovrane d'u Regne facerene fronde cu 'a congessione de quacche privilegge, cumme l'istituzione de diverse fiere commerciale e 'ndervende de reparazione pu puérte. Probbie jndr'à 'u XIV sechele, 'a cetate perdìe pe quacche anne 'u status de potestà demaniale e avenìe congesse in feude a 'u capitane de vendure Alberiche da Barbiane da 'u 1383, arrepigghianne 'u storeche privilegge de essere sotteposte sulamende a 'u sovrane jndr'à 'u 1409; jndr'à 'u 1425 Giovanne II, l'urteme reggine angioine, e jndr'à 'u 1436 Alfonze 'u Magnanime, 'u prime Rre aragonese, confermarene cu doje atte 'mbortande, trascritte jndr'à 'u *Libro Rosso dei Privilegi della città di Trani*, 'u pringipie pu quale 'a cetate e 'u castelle averena rumanè pe sembre demaniale e dipendende esclusivamende da 'a Corone.

Durande 'a uerre 'mbrà Ferdinande I de Napule e Giuanne II de Lorene Trane avenìe 'nvase pe conde de Giuanne da vanne de Jacope Piccinino, ca promettìe 'na cospicue somme de turnise a 'u guvernatore neutre. Accussì Ferdinande I chiamò Giorge Castriote Scanderbeg, ca reconguistò subbette seubbete 'a cetate e aiutò le aragonese a sconfiggere definitivamende le angioine. 'A cetate avenìe pe picche tiembe rifeudate jndr'à 'u 1466 a Scanderbeg, 'u quale però murìe doje anne apprisse, apprime de putè pigghià in consegne 'u dominie.

Jndr'à 'u 1462, durande 'a lotte 'mbrà Frange e Aragone, 'a cetate avenìe espugnate da Giuanne Andonije Orsini d'u Balzo e da Jacope Piccinino; 'na vanne d'a popolazzione fuscìe a Ariane, addò osce a die esiste 'nu quartiere extra murale chiamate *Tranesi*.

Le abbesogne relative a' conduzione d'a uerre averene fatte devendà 'a cetate 'u cendre de commerce cchiù 'mbortande d'u vasce Adriateche, e jndr'à'u periode, de conseguenze, 'a classe de mercande, marinare e aramture crescìe de putere e le combonende aspirarene a partecipà a 'u guverne cetadine; de condre, 'a vecchie aristocrazie capeggiate da 'a famigghie Palagano, ricche de feude e privileggiate, scìe condre 'a fazione de le ricche nuéve; sta situazione 'mbrà 'u 1440 e 'u 1460 facè accumenzà conflitte, esiglie e banne d'a vanne de vote in vote ca perdeve, e avenìe resolte a' fine grazie a 'u 'ndervende de le trupe regge, restabilenne l'ordene. Ferdinande I se mettìe da 'a vanne d'a fazione popolare-borghese e condre a quedde aristocrateche, tuttavie se 'ngundrarene pure resistenze e proteste duvute soprattutte a 'u forte pese de le tasse.

Da 'u 20 scennare 1496 'a cetate e 'u castelle (cu Brinnese, Gallipoli e Otrande) passarene da 'a Corone Aragonese a' giurisdizione d'a Repubbleche Venete, cumme pegne pu prestite congesse a Ferrande II de dojeciendemile ducate in occasione d'u conflitte ca avenìe apprisse a' discese jndr'à l'Itaglie de Carle VIII. Jndr'à 'u 1496 'u Senate venete, de conzeguenze, delibberò l'elezione de 'nu guvernatore e de 'nu castellane pe Trane; jndr'à stu periode 'a cetate avìe 'n'arsenale, avìe recostruite 'u puérte civile e vedìe ravviarse 'u commerce. 

Apprisse 'a formazione d'a Leghe de Cambrai (10 decemmre 1508) 'a Spagne accumenzò a recuperà le puérte pugghiese ca erane d'a Repubblehce Venete, allore 'u vicerè Giuanne d'Aragone jndr'à 'u masce 1509 convocò a Napule Prospere Colonna, pe pò scè cu jidde jndr'à Pugghie; le cetate de Monopoli, Mole, Polignane e Trane turnarene arrete a le Spagnule. 'A cetate però avenìe subbete repigghiate da le truppe veneziane e frangise, cu l'aijute de le popolane e 'mbrà le ostilità vive de l'aristocrazie tranese. Apprisse 'a Battagghie de Agnadelle jndr'à 'u 1509 'a cetate turnò a le Aragonise.

'A cetate, jndr'à 'u periode d'a dominazione venete, avenìe scacchiate cumme territorie pu combattimende d'a famose "Disfide de BArlette", purcé conziderate cambe neutre.

Da 'a metà d'u '400 a' metà d'u '500 'a cetate avìe splendore commerciale, avenìe frequendate da le mercande Veneziane ca accattavane grane e salnitre e vennevane tutte, da le monile a' pece, a 'u legne. 'Nu sbuénne de cetadine commerciavane, armavane nave, erane mediature cu 'u 'nderne, e pigghiavane parità de trattamende cu le veneziane privileggiate. 'A popolazzione jndr'à stu periode cresc^e. se passò da 870 fochere d'u 1433 a 950 d'u 1475, a 1022 d'u 1499; pe colpe de le mote d'u 1495, angore de cchiù d'a peste d'u 1528-29 e pò pa uerre d'u 1529-30 'a popolazzione scennìe a 716 fochere, ma 'a cetate se repigghiò velcoe veloce e ggià jndr'à 'u 1545 turnò a cundà 1224 fochere.

Durande 'u sechele apprisse se avìe l'inesorabbele decline de le attivitate commerciale marittime: oltre a' perdite de 'mbortanze de le rotte commerciale jndr'à 'u Mediterranée pe colpe d'a scuperte de le Americhe, 'a cetate non ge riuscìe a rimedià a 'u progressive 'nzabbiamende d'u puérte, legate a l'accumule de detrite carresciate da le acque torrendizie jndr'à l'insenature naturale e a l'attivitate d'a lavorazione d'u salnitre, ca se faceve soprattutte jndr'à vanne meridionale de l'insenature. 'U retorne de le Aragonise cu Carle V aumendò 'a crise pure pe colpe d'a definitive esplulsione d'a comunitate ebbraiche, ca da sembre avere costituite 'nu putende fulcre economeche jndr'à suggettate cetadine.

### 'A Sacre Regge Udienze (1586-1806)

'U guverne vicereale cercò de sistemà 'a crise 'nzedianneve 'a Sacre Regge Udienze: 'u Viceré Don Giuanne de Zuniche, Pringipe de Petraperzie, jndr'à 'u 1582 comunecò a Filippe II, rre de Spagne, Napule e Sicilie, figghie de Carle V d'Asburghe, ca ere opportune dà a' Sacre Regge Udienze de 'n'otra sede, oltre a quedde de Lecce, purcé assaije lundane e de defficoltà jndr'à le comunicaziune 'mbrà Lecce e le cetate d'a provinge, e de ccrejà quinde 'n'otre jndr'à Terre de Bare ca tenève le stesse competenze.

Rre Filippe II, jndr'à'u 1583, indicò Trane cumme capeluèche d'a Regge Udienze pa provinge de Terre de Bare.

'U decrete pe l'isituzione d'a Regge Udienze, comungue, avenìe conzegnate in vianghe jndr'à 'u punde addò 'ndicà 'a cetate da destinà a sede, a Don Diego de Vargas, nominate Preside d'a Provinge e Viceré Don Pedro Téllez-Girón, I duche de Osune. 'U De Vargas, arrvate a Bare jndr'à 'u 1584, 'ndicò queste cumme sede d'a Regge Udienze, ma pa durate de doje anne a titole de prove. Rre Filippe II, spicciate 'u periode de prove, sus 'a proposte d'u Viceré Pedro Téllez-Girón, I duca de Osune]] e cu l'appogge d'u Preside de Vargas, 'u 24 sciugne 1585 decretò ca avesse stabbilite a Trane 'a sede definitive d'a Sacre Regge Udienze d'a Provinge purcé 'a cetate ere 'mbortande assaije, specialmende in ambite giudiziarie.

'A Sacre Regge Udienze, ca corresponne a quedde ca osce a die jè 'a Corte d'appelle, avìe combetenze giurisdizionale de seconde istanze in ambite civile, penale e amministrative, e quedde de le gravame da le sendenze de le giudice minore de totte 'a provinge de Terre de Bare da 'a quale facevane parte pure Matere e Trinitapule; in appelle apprime de allore avenèvane giudicate da 'a Gran Corte d'a Vicarie de Napule. 'U Preside oltre ca 'a cape d'a Provinge recuprive pure otre ruole 'mbortande, cioè Guvernatore de le arme e Cape Politeche, e cu sta qualitate presiedeve 'u Tribbunale Militare ca state sotte a' Regge Generale Udienze de Napule.

'A cetate, quinde, jndr'à luglie 1586, apprisse ca avenìe abbolite 'a Corte d'u Capitane ggià operande jndr'à cetate da 'u 1424, devendò sede d'a Reggfe Udienze d'a provinge de Terre de Bare. 'A sede avenìe mise a l'inizie jndr'à 'u Castelle Regge, pe pò passà jndr'à otre palazze cetadine, 'mbrà le quale quidde ca osce a die jè sede de dezione de l'Archivije de State.

Trane addevendò a tutte le effette 'u capeluèche d'a provinge de Terre de Bare, ruole ca reveste pe cchiù de dojeciende anne, 'nzigne a 'u 1806: 'u Preside ere 'nfatte sie rappresendande d'u Regne ca esecutore d'u putere giudiziarie. 'A presenze de l'amministrazione giudiziarie permette a' cetate de revestìe 'nu ruole prestiggiose jndr' à'u cambe giurideche 'nzigne a le tiembe moderne. 'U 'nzedimende de l'Udienze avere date 'nfatte vite a nove prospettive de sveluppe economeche e suggiale d'a cetate 'a quale da cendre marinare e commerciale devendò pure cendre prengepàle, amministrative e culturale d'a Terre de Bare. Da quidde mumende 'a cetate devendò residenze de tanda nome illustre, avvocate, funziunarie e maggistrate, le quale se stabbilirene carrescianne cu lore pure le famigghie ca arricchirene 'a cetate de tesore d'arte, bibblioteche preziose e palazze assaije elegande. Trane vevìe accussì 'nu periode de granne fioriture culturale grazie a' funziona politeca soje, acchianne parte d'u passate splendore soprattutte jndr'à 'u  XVIII sechele, durande 'a dominazione de le Borbone.

### Le avvenemiende d'u 1799

Jndr'à  le prime mise d'u 1799, apprisse a' proclamazione d'a Repubbleche Napuletane, de le cetadine ispirate da le ideale libberale d'a nova repubbleche pruvarene a pigghià 'u condrolle d'a cetate: 'u Sinnache e le elette avenèrene dichiarate decadute e 'u 3 febbrare avenìe chiandate, 'mbacce a' chiesere de San Frangische, l*[[arvule d'a libbertà]]*, jndr'à 'u luèche chiamate osce a die Chiazze Libbertà in memorie de chidde fatte. Quacche cetadine però se mettìe condre, scettanne 'nderre quacche sciurne apprisse l'arvule e proclammanne 'a fedeltà a 'u Rre: le reazionarie occuparene le punde strateggece d'a cetate e 'u puérte, procedenne a l'arreste de le cetadine repubblecane e aspettanne 'u retorne de le Borbone, aiutate da 'a flotte russe.

Jndr'à 'u frattiembe l'esercite frangese ca appuggiave 'a Repubbleche Napuletane, ere arrevate jndr'à Pugghie pe conguestà arrete le cetate reballatase a' Repubbleche, 'mbrà le quale Andrie, San Severe e Trane. Le reazionarie tranise, asserragliate jndr'à le mure federiciane massicce, resèingerene pe uette vote 'a richeiste de rese avanzate da 'u generale frangese Broussier, e 'mbrà 'u 25 e 'u 29 màrze massacrarene tutte le 35 detenute politece repubblecane achiuse jndr'à 'u Castelle e otre cetadine ritenute fiangheggiatore lore. 'U 30 màrze 'a cetate avenìe assedite da le frangise, capitolanne apprisse a 'na sciurnate de assedie e de cannoneggiamende. 

Bloccate ogne possibbele vie de fughe pure cu 'nu blocche navale, le frangise e le repbblecane capitanate da 'u Carafa, assaltarene 'a cetate 'u 1° abbrile, saccheggianne 'a cetate ca avenìe, pe 'na bella vanne, asckuate e destrutte. 'Nu sbuènne de crestiàne avenèrene massacrate, combrese tanda esponende de le famigghie de Lernia, Bianchi, di Feo, Bassi, Palumbo e Moscatelli: se stime ca jndr'à quidde sciurne murerene niende niende 800 cetadine, mendre 'u fume de le asckuamiende se 'ndrucave da le cetate vevine. Le nave frangise non ge se facerene probbleme a sparà cu le cannune sus a le pescherecce de le cetadine ca ste fuscevane e a catturà e a fucilà tanda cetadine fusciute da 'u blocche navale e sbarcate jndr'à approde ca se penzave cchiù secure. 'A rappresaglie frangese, determinate soprattutte da 'a convinzione sbagliate ca le Tranise erane condre a le idee nove d'a revoluzione, avere state spietate. Tanda probbie onne state le uccisione de cetadine oneste, indiziate o none, crestiàne vicchie, sacerdote, nobbile e plebbei, le sacchegge, le asckuamiende ca destruggrene documiende d'a cetate, carte notarile, libre preziose e arrede sacre. 'U sciurne apprisse le frangise pigghiarene 'u condrolle d'a cetate, cu 'u generale Broussier ca emanò 'nu proclame de perdone pe le cetadine insubbordinate. 'A cetate, durande 'u periode curte de l'occupazione frangese, da 'u punde de viste amministrative devendò une de le candune d'u dipartimende d'e Bradane rette da 'u commissarie guvernative Necole Palomba. Le truppe frangise se ritirarene da 'a cetate quacche sumàne apprisse, permettenne 'u 16 masce 'a restaurazione d'u dominie borboneche.

### Da 'u XIX sechele a osce a die

'A cetate avìe 'u status de capeluéche de provinge de Terre de Bare 'nzigne a l'ere napoleoneche, quanne cu Gesèppe Bonaparte e Giuacchine Murat se decretò ca Bare (1808) avera pigghià stu ruole: Trani perdìe accussì 'u ruole de capeluéche mandenute pe doje sechele. Le frangise apprime e le Borbone pò, apprisse 'a restaurazione, mandenerene comungue 'a Corte d'Appelle jndr'à cetate. Cu 'a proclamazione d'u Regne d'Itaglie jndr'à 'u 1861, 'a cetate mandenìe 'u primate giudiziarie 'nzigne a 'u 1923, quanne 'a Corte avenìe definitivamende spustate a Bare.

Pure ce 'a cetate jndr'à le prime anne d'u XIX sechele perdìe 'u ruole sue de cendre amministrative d'a provinge, signò ugualmende 'nu belle aumende sie d'u numere de javentande ca in termine de espanzione urbane; da 'nu verse, 'a crescite d'a cetate ere duvute a' permanenze d'u 'mbortande ruole giudiziarie, angore affidate a jedde, ca avìe 'u tribbunale provingiale e jndr'à 'u 1817 'a Coprte d'Appelle e vedìe fiurì 'nu cete granne legate a le maggistrature, a le attivitate giurideche e 'nu sbuénne de 'ndellettuale, ca deffonnerene idee libberale, e da l'otre late, a' crescite condrebbuì l'attivitate d'u puérte ca avere state rennovate probbie jndr'à quidde periode, e grazie a 'u puérte ere possibbele 'u sostendamende de cchiù o mene doje terze d'a popolazzione cetadine, ca in totale arrevave a 16.000 crestiane.

#### L'allariamende urbane uettecendesche

Jndr'à prime metà d'u '800 se accumenzò a avvertì 'a necessità de spannere in mode regolare 'a cetate fore de l'andiche murazione, apprisse ca ggià sus a 'u spicciare d'u secole apprime avèrene nate le prime caseggiate jndr'à terrene de fore a le more. Jndr'à 'u 1840 'u Comune affidò quinde a l'ingegnere comunale Caetane de Camelis 'u combite de scrivere 'a chiande d'u Borghe. 

'U piane prevedeve ca, apprisse a 'u scettamend e'nderre de le mure, spicciate jndr'à 'u 1846, 'a cetate se spannesse in mode regolare, cu isolate mise a magghie ortogonale sus a tracciate rettilinèe; se detreminarene quinde de le asse de percorse maggiore, a collegà le chiazze e le 'nfrastrutture prengepàle, attraversate da strade perpendicolare, de larghezze 'nferiore; le isolate prevedevane 'a realizzazzione de fabbrecate 'nzippate de doje piane cchiù 'u terrene. L'allariamende uettecendesche d'a cetate sceve quinde a resultà abbastanze "seriale", jndr'à l'omoggeneità soje e uniformità, comungue 'a 'mbortanze de le 'nfrastrutture ca esistevane ggià legate a' viabbilità e a' cetate storeche, a le quale 'u sveluppe nuéve s'avere allaccià, facìe sine ca 'u tessute urbane, jndr'à 'u comblesse sue, avenìe dotate de carattere de granne organicità ca no se acchiavane facilmende jndr'à le allariamiende urbane d'a stesse epoche, de otre cetate, e none sulamende pugghiese.

Jndr'à stu periode avenèrene fatte tanda opere pubbleche 'mbortande, 'mbrà le quale vonne securamende arrecurdate 'a Ville Comunale, inaugurate 'u 1824 e le doje strade carrabbile Trane-Corate e Trane-Andrie, spicciate jndr'à 'u 1827, caratterizzate da l'andamende rettilinée; jndr'à 'u 1832 avenìe inaugurate quedde ca osce a die jè Chiazze Cambe de le Longobbarde, destinate a mercate de genere elimendare e fatte da 'a demolizione de 'nu quartiere fatte da 'a Chiesere de l'Annunziate e da de le javetazune private; jndr'à 'u 1840 avenìe inaugurate 'u Cimitere de mò. Jndr'à 'u 1828 'u Comune accattò 'a probbietà d'u Tiatre Comunale *"San Ferdinande"*, 'nzippate jndr'à 'u 1793, 'mbrà le prime tiatre stabbile d'u Mezzoggiorne, e probbabbilmende 'u cchiù andiche de Pugghie; 'u tiatre avenìe danneggiate da 'nu asckuamende in occasione de l'attacche de le truppe frangise jndr'à 'u 1799, e pò avenìe fatte 'a recostruzione, spicciate apprisse a cinghe anne, e pò danneggiate arrete jndr'à 'u terramote d'u 1851, pò angore danneggiatte assaije probbie durande le bombardamiende d'a seconda uerre mundiale, date 'nfine le grave condiziune stateche l'amministrazione comunale jndr'à 'u 1958  decedìe de scettarle 'nderre; de l'arrede d'u tiatre se stipe 'u siparie appettate jndr'à 'u 1863 da 'u pettore Biagge Molinaro, raffigurande 'a promulgazione de le Statute maritteme.

#### 'U periode resorgimendale
'A presenze, jndr'à cetate, de 'nu belle numere de 'ndellettuale e de appartenende a' classe d'a borghesie aggiate, facìe sine ca pure a Trane se svelupparene e deffonderene le ideale d'u Risorgimende. Stave, jndr'à cetate, ggià da 'u 1820, 'n'associazione de Carvunare chiamate 'U Pellicane ca arrevò a cundà 506 iscritte, senze ca jndre stave differnze de cense, e d'a quale l'avv. Pitre d'Alessandro avere state Granne Maestre. Geséppe Beltrani, sinnache pe tanda anne, ere Presidende de 'n'otre associazione patriotteche. Jndr'à 'u 1848 'a cetate partecipò cu endusiasme a 'u movimende libberale pe avè 'a Costituzione e mannò le avvocate Leopolde Tarantini e Geséppe Ugenti a 'u Parlamende Napuletane.

'U 29 màrze 1848 'nu gruppe eteroggenée, fatte da 'ndellettuale, "galantuomene", artiggiane e uardie naziunale, asckuò jndr'à chiazze pubbleche 'u stemme austriache; stu atte avenìe conziderate "ostile" e purtò cchiù nnande a condanne; jndr' à'u febbrare 1849 avenìe date l'ordene de squagghià 'a uardie nazionale, comungue le cetadine se mettere condre facenne resistenze e 'a municipalità protestò cu forze, 'u sinnache allore avenìe destituite e se averene carceraziune, esilie e l'iscrizione jndr'à le liste de *"attendibbele".*

Nonostande le repressiune d'u guverne, 'a cetate condinuò a essere 'u cendre d'a provinge addò le idee resorgimendale se facerene sendè de cchiù; se cundarene 'nu sacche de cetadine 'mbrà le organizzature de le comunitate 'nsurrezionale d'u 1860.

#### 'U "Discorso di Trani" de Frangische Francesco de Sanctis
'U famose storeche e criteche d'a letterature tagliàne Frangische de Sanctis jndr'à 'u 1882 se presendò cumme candidate a' Camere de le Deputate d'u Regne d'Itaglie jndr'à 'u collegge elettorale de Trane, venenne elette cu 4.279 vote condre a le 797 pigghiate da Pitre Andonije Cafiero, le 774 de Felice Cavallotti e le 403 de Carle Cafiero. 'A serate d'u 29 scennare 1883, jndr'à 'u tiatre comunale San Ferdinande, De Sanctis pronungiò quidde ca po' avène recanusciute cumme *"Discorso di Trani"*, 'u quale resulte essere 'na specie de testamende politeche e etiche.

De Sanctis, jndr'à 'u descurse, afrondò ambiamende none sulamende 'u teme de l'Aunità d'Itaglie, ma pure quidde de l'"Aunificazione" nazionale, cioè, 'u mode pe raggiungere l'effettive e congrete aunità d'a nazione, sie a levélle sciugrafeche ca suggiale; esalte pò 'u ruole ca ave l'educazione, fondamendale pu progresse e 'u miglioramende d'a suggettate.

Quacche brane significative:

A chiusure d'u descurse, cumme a menà acque sus a 'u fuéche aprrisse ca avere ditte congette accussì 'mbvortande, De Sanctis se ne scìe esprimenne 'u probbie combiacimende pe l'appellative de *"Atene de le Pugghie"* date a' cetate de Trane, ca l'avere appuggiate jndr'à le eleziune, e arrecurdanne 'u 'mbegne ca jidde avesse date pu bene comune:

#### Seconde uerre mundiale
Durande 'a Seconda uerre mundiale 'a cetate subbìe 'nu sacche de bombardamiende, 'u cchiù grave de le quale destruggìe 'na palazzine sus a 'u puérte accidenne 21 crestiàne 'u 27 abbrile 1943, arrecurdate da le cetadine cumme "Carsuniedde de sanghe". Quacche mese apprisse le tedesche 'nvaderene 'a cetate. 'A matine d'u 14 settemmre 1943 'n'aerée tedesche parte da Barlette bombardanne arrete 'a cetate. Avenérene culpite l'uffice de le Poste e probbabbilmende pe errore avenìe quase destrutte 'a palazzine d'u notaie Filippe Salvati jndr'à vie San Gervasie. Apprime de ritirarse verse nord, le surdate nazziste rastrellarene 50 cetadine pe rappresaglie apprisse l'accisione de cinghe surdate durande 'n'azione de guerriglie. Grazie a 'u 'ndervende d'u podestà Geséppe Pappolla, d'u segretarie politeche Andonije Bassi e de l'arcivescove Monzignor Frangische Petronelli, le tranise avenèrene però rilasciate da 'u tenende colonnelle d'a guarniggione tedesche, Friedrich Kurtz, ca se rifiutò de dà l'ordene de fucilazione.

### Simbole

'U stemme recanusciute cu decrete ministeriale d'u 13 luglie 1914 non ge corresponneve a 'u simbole storeche, ma a 'na recostruzione fatte attraverse le documiende a l'epoche note: pe fà 'nu combronde cu 'u stemme de osce a die, 'u draghe e 'a colline addò se pogge, se acchiavane 'ngape a' torre e non a 'u condrarie; 'u sfunne ere grigge e none azzurre e 'a cape ere bovine e none de tore. Apprisse accurate e approfonnite recerche storeche, pure cu 'u combronde cu le stemme scolpite sus a diverse edifice cetadine, ha state recostruite 'u stemme origgenale e fatte domande de sostituzione a 'u Ministere.

L'8 settemmre 2000 'u presidende d'a Repubbleche Carle Azeglie Ciampi ave firmate 'u decrete de sostituzione d'u stemme e d'u gonfalone.

#### Stemme

#### Corone

#### Gonfalone

Ccrejate jndr'à 'u 1098 'u stemme d'a cetate raffegure 'nu draghe cu le ale granne, mendre ca ste stringe 'mbrà le artiglie sue 'na cape de tore, e cu 'na torre mise sus a 'u dorse. 'U stemme cambeggiave sus 'a porte urbeche oriendale ditte "de Bisceglie" e sus a 'u sedile d'u popole; esemblare andiche d'u stemme osce a die se iacchiane: une 'ngape a 'n'epigrade d'u 1473 mise pe arrecurdà 'a costruzione d'a coeva Torre d'u Rrelogge; n'otre sus a 'u fortine d'u puérte; pò sus 'a facciate d'a chiesere de san Rocche 'nzieme a 'u stemme d'u guvernatore venete Vittore Soranzo ca facìe costruì 'a chiesere jndr'à 'u 1528; 'n'otre angore ste sus 'a facciate d'a chiesere ggià de san Sebbastiane, osce a die de sand'Agustine, pure jndr'à stu case accumbagnate a 'u stemme cinghecendesche de 'n'otre guvernatore venete, Giugliane Gradenigo.

'U significate ca pò essere dedotte da le parole d'u muttette *"FORTIS FEROX FERTILIS"* iacchie correspondenze jndr'à le vanne ca combonene 'u stemme:

**FORTIS* ("Forte", "resistende") - 'a torre indiche 'u grade de civiltà, 'a solidità de le fortificaziune e 'a forze de le deritte politece e storece ca avènene da le 'mbrese fatte e da 'a costande autonomie godute;

**FEROX* ("Fiere", "indomite", "intrepide") - 'u draghe, mise significativamende a sostegne d'a torre, in araldeche simbolegge *viggilanze*, *custodie* e *fedeltà* e jè pure l'embleme de *valore militare*;

**FERTILIS* ("Fertile", "feconde", "produttive") - 'a cape de tore e 'a colline, a significà 'u processe de ricchezze, 'a produttività e 'a prosperità cetadine.

### Onorificenze

## Monumiende e luéche d'inderesse

Trane se fregge d'u titole de cetate d'arte e vande 'nu patrimonie artisteche e architettoneche granne, testimonianze d' aparticolare prosperità gudute durande le sechele: apparte a' famose cattedrale sus a 'u mare e a 'u castelle sveve,'a cetate jè ricche de chiesere e monastere, eppure de palazze storece. 'Mbrà le chiesere romaneche stonne da sckaffà in risalte pe rilevanze artisteche 'a chiesere de Ognessande ditte pure de le Temblare, le chiesere de San Frangische, de Sand'Andrée e de San Giacome.

Jndr'à 'u tessute urbane d'u borghe andiche 'u materiale cchiù ausate jè 'a petre de Trane; sò diffuse pu borghe, angore presende e leggibbele bbuéne, 'nu sbuénne de elemiende architettonece legate a 'u periode medievale: a chiste appartenene le caratteristece arche ogivale de logge a 'u pian terrene in passate ausate a scope commerciale, cu 'u passà d'u tiembe achiuse e sckaffate jndre a le locale de javetazione; le passagge 'mbrà le stritte cuperte cu volte a botte, sus a le quale fronde se 'mbostane arche de 'na certa fatture; sus a le prospette de le javetaziune se recanoscene paramiende murarie tipicamende medievale e sus a chiste stonne angore, libbere o tambonate, aperture de porte e fenestre cu arche a chiene cendre, a arche ogivale e certe vote stuézze de loggette.

### 'A descrizione de Trane de Anselme Adorno (1471)
Jndr'à 'u 1470 Anselme Adorno, nobbele fiamminghe ca apparteneve a 'na famigghie de origgene tagliàne, recevìe 'u 'ngareche da Carle I de Borgogne de esaminà le condiziune de le state musulmane jndr'à l'Oriende, passanne pe l'Itaglie, pe referirle pò quidde ca avere 'ndrucate. Jndr'à 'u 1471 Adorno, turnanne da 'u viagge, facìe tappe jndr'à le prengepàle cetate tagliàne,  visitò Trane e screvìe 'na descrizione efficace jndr'à 'u sue *"Itinerarium Terrae Sanctae"*:

### Architetture releggiose
Le chiesere de Trane se presendane pa maggiorparte jndr'à 'u stile romaneche, *in primis* 'a cattedrale medievale. Jndr'à tutte 'mbrà consacrate, scettate 'nderre e angore esistende se ne onne cundate cchiù de ciende. Pò 'a cetate vandave 'a presenze de quattre sinagoghe de le quale doje onne sciute perdute e le otre e doje angore esistende onne state reconvertite jndr'à chiesere.

#### Cattedrale de San Necole Pellegrine

'A cattedrale de Trane, cu 'a basiliche superiore 'nditulate a sanda Marije Assunde, jè 'a costruzione cchiù prestiggiose d'a cetate pugghiese.

Jè une de le esembie cchiù rappresendative e preggevole de architetture romaneche pugghiese. Ha state definite cumme  *"a reggine de le cattedrale de Pugghie"* e costituisce pure 'na mete de turisme culturale assaije 'mbortande. 'A costruzione ha state fatte ausanne 'a petre calcarée tipeche d'a zone, 'a petre de Trane pigghiate da le cave d'a cetate, caratterizzate da 'nu culore rosée chiarisseme, quase vianghe.

'A cattedrale se destingue da ogne otre esembie de architetture romaneche pugghiese apprime de tutte pa posiziona soje probbie vecine vecine a 'u mare e pu resultà chienamende leggibbele sus a le fronde de fore da tutte le late, grazie a 'na certa distanze ca 'a separe da le edifice atturne; se destingue pò pe l'imbonende transette coronate da 'nu cornicione elabborate, pe l'ause pò de l'arche a seste acute jndr'à 'u passagge ca ste sotte a 'u cambanile, fenomene non assaije diffuse jndr'à l'architetture romaneche e pe 'a presenze non solite de quattre diverse luéche de culte jndr'à stesse cattedrale, ognune dotate da 'a probbie distinzione e combiutezze architettoneche.

'Nu prime edifice de culte ca resale a 'u IV sechele, cumme evidenziate da scave archeologgece recende, avere nate sus a l'arée addò ste osce a die 'a cattedrale. Pò 'a chiesere de Sanda Marije, ca corresponne a 'u piane d'a cripte de osce a die longitudinale mise sotte 'a navate d'a basileche superiore, sostituì l'edifice cchiù andiche e a 'u 'nderne sue avenìe scavate 'nu sacelle pe ospità le reliquie de san Leucio.

'A costruzione d'a cattedrale de soce a die accumenzò jndr'à 'u 1099, jndr'à 'u periode subbete apprisse a' sandificazione de san Necole Pellegrine, durande 'a dominazione normanne.

'A consacrazione avvenìe jndr'à 'u 1143 apprime angore d'u combletamende. 'A fase decisive d'a costruzione se avìe cchiù o mene 'mbrà 'u 1159 e 'u 1186 sotte a 'u vescove Bertrande II, invece verse 'u 1200 'u combletamende ere da conziderarse raggiunde, apparte 'u cambanile. L'elegande torre cambanarie, ierte cchiù o mene 58,90 m., avenìe 'nzippate sulamende apprisse, cchiù o mene 'mbrà 'u 1230 e 'u 1239, ma 'u combletamende se avìe apprisse 'a metà d'u Treciende mendre ere vescove Giacome Tura Scottini.

Pe sechele 'a cripte dedicate a san Necole Pellegrine, cioè 'a cripte trasversale o soccuérpe de san Necole, mise satte satte sotte a 'u transette d'a basiliche superiore, ave stipate reliquie 'mbortande assaije, 'mbrà le quale 'u cuérpe d'a martire oriendale sanda Febronie, d'u quale jè possibbele angore osce a die ammirà 'u preggevole reliquiarie d'u XVIII sechele e 'nu dipinde ovale ca 'a raffigurescene, jndr'à 'u musée diocesane.

'A porte cendrale de bronze jè opere de Barisane da Trane e avenìe fatte jndr'à 'u 1175: se tratte de une de le esembie cchiù 'nderessande d'u genere jndr'à l'Itaglie meridionale. 'A porte origgenale jè esposte jndre a l'edifice, invece fore ha state mise 'na copie fedele, inaugurate jndr'ò 'u 2012.

'U piazzale ca ste nnande a l'edifice romaneche se preste a avvenemiende artistece de diverse tipe, grazie a' cornice scenografeche offerte da 'a maestosità d'a cattedrale e da 'u mare. 'A chiazze ave ospitate 'nu sbuénne de congerte de artiste naziunale e 'ndernaziunale cumme Sting, George Benson, Massime Ranieri, Gianne Morandi, Lucio Dalla, Ornelle Vanoni, Gine Paoli, Frangische De Gregori, Jangele Branduardi, Claudie Baglioni, Andonelle Venditti, Gianne Nannini, Fiorelle Mannoia, Gigi D'Alessio, Frangische Renga, Samuele Bersani, Vinicio Capossela, Ludoviche Einaudi, Mario Biondi, e tanda otre. Avènene fatte pure rappresendaziune tiatrale, urtemamende jndr'à 'u piazzale onne state fatte pure de le spettacole de opere.

#### Monastere de Sanda Marije de Culonne

'U monastere de Sanda Marije de Culonne, se iacchie sus 'a penisolette de Cape Culonne, jè a picche cchiù de 'nu miglie da 'u cendre d'a cetate, jndr'à 'n'arée 'nu tiembe fore da 'u javetate urbane, ma osce a die sckaffate jndr'à 'u cendre de 'na floride zone turisteche-residenziale. 'U monastere benedettine avenìe funnate 'nzieme a' chiesere 'nzeccate 'mbrà 'a fine de l'XI sechele e l'inizie d'u XII, da 'u nobbile tranese Goffrede Siniscalco.

'A facciate d'a chiesere jè fatte seconde scheme tipece de l'architetture romaneche, ste 'u rosone, 'u portale jè sckaffate jndr'à 'nu protire cu arche fatiate sostenute da colonnione agile ca 'nglude 'nu architrave de finissime fatture ca avéne da 'nu monumende classeche, a coronamende ste 'na serie de archette pensile sus 'a cuspide.

Jndre a' chiesere se stipe 'u Crugefisse de legne d'u XV sechele oltraggiate da le corsare saracine e 'nu prezione altare ddunate da 'u Gran Duche de Toscane in cambie de le reliquie de Sande Stefane, ca aqquà se veneravane 'nzigne a 'u 1684. Assaije belle jè 'a viste panorameche ca se 'ndruche da 'u piane de sus, da 'u quale jè possibbele osservà 'a coste de fronde 'u lunghemare, 'nzigne a' ville comunale cu 'a cattedrale sus a 'u sfunne.

Osce a die 'u monaster jè ausate pe iniziative culturale, congerte de museche jazz e classeche jndre a 'u chiostre o jndr'à 'u cortile de fore. 'U piazzale d'u monastere jè ausate, a 'u pare de le chiazze d'a cattedrale e d'u castelle e de otre chiazze cetadine, cumme condenitore ideale pe avvenemiende artistece e musecale; ave avute granne 'mbortanze 'u congerte de Elton John 'u settemmre 2010.

#### Otre munastere

* Monastere / Convente de le Agustiniane;
* Monastere / Convente de Sanda Chiare;
* Monastere / Convente d'u Carmine;
* Monastere / Convente de le Capuccine;
* Monastere / Convente de San Dumineche;
* Monastere / San Giuanne Battiste (Le Clarisse);
* Monastere de le Carmelitane a' Scazate;
* Monastere / Convende de San Lorenze;
* Monastere / Convende de San Paole;
* Monastere Torre de le Monace.

##### Chiesere iertemedievale (IV - X sechele)
	
* Ipoggée de Sanda Geffa;
* Chiesere de Sanda Marije de Giano;
* Chiesere de Santa Marije de Dionisie (osce a die de le Sande Midece);
* Chiesere de San Martine - Chiesere Cristiàne Ortodosse.

##### Chiesere romaneche (XI - XII sechele)
* Chiesere de Sand’Andrée;
* Chiesere de Sand'Agate;
* Chiesere de Sand'Andonije Abbate e Furtine;
* Chiesere de San Frangische;
* Chiesere de San Giacome;
* Chiesere de Sanda Lucie - Palazze Gadaleta;
* Chiesere de Ognessande / Temblare o Chiesere d'u Priatorie;
* Chiesere de Sanda Marije de Culonne;
* Chiesette de San Nicolielle (ditte pure San Necoline).

##### Chiesere d'u periode angioine (XIII-XV sechele)
* Chiesere de Sanda Marije Scolanove - Sinagoghe;
* Chiesere de Sand'Anne - Sinagoghe;
* Chiesere d'u SS. Crugefisse o Sanduarije de Marije SS. de l'Apparizzione;
* Chiesere de Sanda Chiare;
* Chiesere de San Dunate e Torre d'u 'Rrelogge.

##### XVI sechele
* Chiesere de Sand'Agustine;
* Chiesere d'u Carmine;
* Chiesere de San Rocche;
* Chiesere de Sanda Marije de le Grazie o de le Cappuccine.

##### XVIII sechele
* Chiesere de San Dumineche;
* Chiesere de San Giuanne;
* Chiesere de San Luigge;
* Chiesere de Sanda Terese;
* Chiesere d'u SS. Salvatore o d'u Miracole Eucaristeche.

##### XIX sechele
* Chiesere de San Mechele;
* Chiesere de San Toma;
* Chiesere de Sanda Marije d'u Soccorse (jndre a 'u cambesande).

##### XX sechele
* Chiesere de Sand'Andonije;
* Chiesere de le Jangele Custode;
* Chiesere de San Geséppe;
* Chiesere Madonne de Fatime;
* Chiesere d'u Sacre Cuore;
* Chiesere d'u Spirite Sande;
* Chiesere S. Marije d'u Puzze.

##### XXI sechele
* Chiesere de San Magne Vescove e Martire.

#### Sinagoghe
* Sinagoghe Scolanove;
* Sinagoghe Granne;
* Sinagoghe San Leonarde;
* Sinagoghe San Pitre 'u Martire.

### Architetture militare
#### Castelle sveve

'U castelle sveve avenìe 'nzippate jndr'à 'u 1233 sotte a 'u regne de Federiche II de Svevie; jè une de le cchiù 'mbortande e megghie leggibbele 'mbrà le castiedde federiciane, nonostante quacche trasformazione ca ne onne in parte cangiate l'assette origgenarie. L'edificie ste 'mbacce a 'u prospette d'a cattedrale, e se iacchie jndr'à 'u tessute urbane in mode ca 'a iertezze origgenarie conziderevole de le torre dave agge a 'u condrolle d'u puérte e de le vie d'accesse a' cetate.

Jndr'à 'u stesse poste avere nate in precedenze 'na torre d'u X-XI sechele, de dimenziune none granne, a chiande quadrilatere e de accurate fatture, cu probabbele funziune de vedette, le quale reste onne state acchiate sotte a 'u piane de pavimendazione d'u 'ngresse de osce a die jndr'à l'androne oriendale. Jè secure ca jndr'à cetate stave ggià 'nu Castelle Andiche respette a quidde de osce a die, d'u quale però non se sape addò stave, costruite pe iniziative d'u Rre Normanne Ruggere II e scettate 'nderre jndr'à 'u 1137; da stu anne, 'nzigne a 'u mumende d'a funnazione d'u castelle de mò jndr'à 'u 1233, mangane documiende ca donne notizie sus a edificie castellare jndr'à cetate, ma è pure pruvate pe sta presenze jndr'à stu periode, e 'u 'nderessamende a' stesse, da vanne de Federiche II..

Jndr'à 'u castelle soggiornò assaije vote 'u figghie de Federiche, Manfredi, ca 'u 2 sciugne 1259 se 'nzurò, in seconde nozze, cu Elene Ducas Comneno, cu celebrazziune arrecurdate jndr'à le cronache pu sfarze e 'a solennità.

Jndr'à seconda metà d'u XIII sechele, sotte a 'u dominie angioine, 'u castelle avenìe ausate assaije probbie pe ruole de granne rilieve; jndr'à quidde periode 'nfatte ha state 'nu 'mbortande cendre amministrative e vivace ambiende pa vite de corte, le membre d'a famigghie reale rumanerene cu frequenze e se celebbrarene avvenemiende 'mbortande assaije.

Jndr'à 'u castelle avenèrene spustate le quaderne e le scritte de le conde de le *Maestre Raziunale*, ca cugghiute jndr'à reggistre, seguivane 'a corte regge jndr'à le spustamiende lore; 'u 16 màrze 1290 'u custode de l'archivije de le *"rationes"* d'a Curie, Guglielme de Pontoise, recevìe a Napule tutte le reggistre contabbele de le diverse funzionarie de le provinge, 'nzigne a allore stipate a Trane. Pe 'nu certe periode jndr'à 'u castelle avenìe stipate pure 'u tesore regge, 'u quale condrolle ere affidate a Mattée de Riso e a 'u castellane de Trane. L'edifice servìe pure cumme deposite regge pe materiale belliche e pe bene de valore: avìe quinde immagazzinate 'nu arsenale granne a disposizione de l'esercite, de le quale sò documendate jndr'à 'nu mode punduale 'a quantitate de firre e acciaie da forgià, de lange, balestre e quadrelle, e de uniforme; stavane pure custodite gruésse volume de cere e de merce recercate e prezione cumme pepe, cannelle, zucchere e bombice.

'N'ale d'u castelle ere tenute pronde a ospità 'u sovrane e 'a corta soje: grazie a le missive mannate da Carle I, da quacchedune se capisce ca 'u Rre avère 'a consuetudine de essere ospite d'u castelle *-"in cameris castri nostri Trani, in quibus consuevimus hospitari"-*, e da otre ca dave le turnise ca servivane pe le spese de le figghie sue ca stavane addà. jndr'à 'u 1268 se tenérene jndr'à 'u castelle 'u 'nzuramende 'mbrà [Carle I d'Angiò e [Margherite de Borgogne e jndr'à 'u 1271 chidde de Filippe, secondegenite de Carle, cu Isabbelle de Villehardouin pringipesse d'Acaie.

'U castelle sotte a 'u dominie spagnole, regnande Carle V, subbìe partenne da 'u 1533 tanda trasformaziune, fine a quanne non g'avenève adeguate a le esiggenze difensive nove nate apprisse a l'invenzione d'a polvere da spare. Partenne da 'u 1832 subbìe 'na serie de fatìe pa trasformazione jndr'à carcere cendrale provingiale, apirte jndr'à 'u 1844, funzione mandenute 'nzigne a 'u 1974. Jndr'à 'u 1976 'u Castelle avenìe conzegnate a' Soprintendenze a le bene ambiendale e artistece d'a Pugghie. Ha state sottoposte a fatìe de restaure partenne da 'u 1979 e ha state apirte a 'u pubbleche 'u 5 sciugne 1998.

Ha state dichiarate Monumende Nazionale cu 'u R.D. 27 ottommre 1936, n. 2091 (abbrogate da 'u D.P.R. 248/2010). da 'u decemmre 2014 'u Ministere pe le bene e attività culturale 'u gestisce passanne da 'u Pole museale d'a Pugghie, jndr'à 'u decemmre 2019 addevende Direzione reggionale Musée.

#### Fortine de Sand'Andonije

A l'estreme sinistre d'a ville comunale se tàse a l'andiche fortilizie destinate a' protezione de l'estreme punde oriendale d'u puérte: 'u fortine jè 'n'opere de fortificazione mise a protezione d'u 'ngresse d'u puérte, sus a 'u *mode de Sand'Andonije*, ca pigghie 'u nome da 'n'edifice releggiose d'u XII sechele, 'a chiesere de Sand'Andonije Abbate, da 'u 1478 sconsacrate e ausate cumme deposite 'nzeccate a 'nu candiere navale, jndr'à 'u quale 'u ricche commerciande Simone Caccetta, sembre jndr'à 'u 1478, facìe costruì 'na nave de stazze grosse dotate de 160 uemmene de equipagge. 'U 20 febbrare 1530 'u guvernatore venete Giuanne Vetturi jndr'à stu poste ufficializzò 'a consegne a' cetate a 'u vicarie de Carlo V, Fernando de Alarcon. 'A strutture d'a chiesere avenìe pò 'ngluse definitivamende jndr'à 'u 1541 jndre a' costruzione difensive ca stave apprime, apprisse a' fortificazione vulute da 'u Viceré Pitre de Tolede pe esiggenze difensive d'a rade d'u puérte. 'A chiesere e 'u fortine onne state oggette de restaure jndr'à le anne '80 d'u XX sechele.

Da 'a sommità d'u fortine jè possibbele ammirà totte l'insenature addò s'affacce 'u borghe andiche, distinguenne chiaramende 'a cattedrale e le caratteristeche abside d'a chiesere de Ognessande. Stu punde panorameche jè conziderate da le javetande une de le poste cchiù belle e suggestive d'a cetate.

#### Torre Barbinelli

Torre fortificate d'e l'XI sechele ca se iacchie jndr'à chiazze Cesare Battisti. Cu scope de avvistamende faceve parte d'u prime castelle regge bizzandine - normanne, inzieme a:

* Torre Lamadoro
* Torre Medievale
* Torre Olivieri

#### Porte Andiche
De le 4 porte de accesse de l'andiche cinde murarie Longobbarde, une sole se stipe angore osce a die sckaffate jndr'à le fabbrecate, jè porte andiche ditte pure *aurea*.

### Architetture civile
#### Case de Agnete

Avenìe 'nzippate jndr'à 'u 1283 da Necole Lombardo figghie de Giuanne De Agnete, ave 'na facciate medievale quase integre ricche de dettaglie architettonece decorative. A 'u piane terre ave, cumme otre edifice d'a stesse vie, le tracce de 'nu portiche andiche. A 'u prime levélle 'na fenestre elegande, in origgene bifore ma osce a die mangande d'a culonne cendrale, da 'u profile 'nderne lobate, tène sus 'na cornice a estroflessione de fore da 'a forme triangolare ca se pogge sus a doje colonnine, e doje finestrine monofore a arche acute lateralmende a' granne fenestre. A 'u levélle de sus ste 'na fenestre cendrale angore cchiù granne a arche acute a le late d'a quale stonne le mensole pogge tende.

#### Torre d'u 'Rrelogge
'A torre medievale jè l'edifice cchiù ierte d'u cendre storeche apprisse 'u cambaniel d'a Cattedrale. Avenìe fatte 'nzippà da 'u Sinnache Spirite de Piczioni, jndr'à 'u 1473, affianghe 'a chiesere de San Dunate. Jndrè 'a torre, de probbietà d'u Comune, avenìe mise 'nu 'rrelogge meccaneche, une de le prime d'u Regne de Napule. 'A base d'a torre ave 'u stemme origgenarie d'a cetate. 'A torre ha state restaurate jndr'à 'u 1931, invece 'u 'rrelogge ha state repristinate apprisse anne de 'ngurie sulamende jndr'à 'u 1994. Osce a die 'a torre non g'è visitabbele da 'u pubbleche.

#### Palazze Caccetta

'U Palazze avenìe fatte 'nzippà da 'u mercande tranese Simone Caccetta jndr'à 'u 1456. Queste s0adda conziderà une de le opere cchiù 'nderessande de l'architetture d'u '400 a Trane, date 'u misckamende de genere ca caratterizze 'a facciate, sule parte de l'edifice a avè stipate le caratteristeche origgenarie de l'epoche de costruziuone d'u palazze. 'A facciate prengepàle ha state fatte soprattutte jndr'à 'u stile tardegotiche; appate 'u portale a arche ogivale a raggere stonne otre elemiende architettonece 'nderessande, cumme le fenestre de diverse forme, ca vonne da le bifore a' bellissime trifore in corrispondenze d'u portale d'ingresse.

Jndr'à 'u 1484 Rre Ferrande d'Aragone confiscò 'u palazze a Simone Caccetta, pe colpe de 'nu tendative de revolte condre a l'autorità regge, vennénnele pe 100 ducate a l'Univeristà de Trane. De probbietà d'u comune, ave ospitate le guvernatore venere 'nzigne a 'u 1590, devendò convende de le monace Teresiniane jndr'à 'u 1642 e Seminarie jndr'à 'u Setteciende.

'A tradizione vole ca da stu palazze 'a nuttate d'u 13 febbrare 1503 partì 'a notizie pe totte l'Itaglie d'a vittorie de le 13 cavagleire tagliàne capeggiate da Ettore Fieramosca sus a le frangise jndrà Disfide de Barlette.

#### Palazze Antonacci Telesio

Apprisse l'asckuamende de le case de le Antonacci jndr'à 'u 1799, 'u palazze avenìe 'nzippate jndr'à quidde poste jndr'à le anne d'u Uetteciende d'a famigghie Antonacci ('u stemme de famigghie mise jndr'à l'androne ca indiche 'a date d'u 1761 avenìe prelevate da l'androne d'u palazzette 'nzippate a vie San Giorge 15, pure de probbietà de le Antonacci, e mise jndr'à l'androne de Palazze Telesio-Antonacci jndr'à 'u 1960 da 'u Duche Vecinze Telesio e, perciò, non ge se referisce a' date de costruzione d'u palazze) e passò pò pe successione a' famigghie Telesio, 'nzignite d'u titole de Duche de Toritte, ca osce a die angore 'u javete. Cu 'a facciate prengepàle revolte verse 'u puérte sus a quedde ca osce a die jèChiazze Querce, ave subbite 'nu allariamende sus a 'u late est, apprisse a 'u scettamende 'nderre de le mure federiciane, jndr'à 'u 1845 a opere de l'architette Luigge Castellucci de Bitonde, 'u quale pure adeguò 'a facciate sus 'a chiazze Querce a 'u stile neoclasseche. 'U palazze ospite jndre 'u Musée de le Carrozze: 'na raccolte de 33 carrozze uettecendesche, ca appartevane soprattutte a' famigghie Telesio, oltre a finimende e divise da cocchiere. 'A 'mbortanze de sta raccolte ste jndr'à l'illustrà l'abbilità artiggianale de l'epoche e jndr'à 'u fà revivere 'a storie de 'n'indere classe suggiale a tutte colore ca pe jedde fatiavane.

#### Palazze Torres

Avenìe costruite jndr'à chiazze nnande 'a Cattedrale romaneche, jndr'à prime metà d'u XVI sechele, da Martine Torres, membre de 'na famigghie tranese de origgene spagnole. 'U prospette jè 'nderamende fatte de petre e le piane sò scandite da cornice marcadavanzale; le elemiende ca stonne jndr'à facciate, 'u portale, le fenestre a timbane e le ttre balcune donne 'na sobbrie eleganze a 'u 'nzieme. Da 'u 1811 'u Guverne avìe in congessione da 'u Comune l'ause d'u Palazze pe l'amministrazione d'a giustizie, ospitanne 'u massime organe giudiziarie d'a Terre de Bare e da 'u 1861 a 'u 1923 'a *Corte d'Appelle de le Pugghie*. Osce a die jè 'a sede cendrale d'u Tribbunale de Trane.

#### Otre palazze nobbiliare d'a cetate
* Palazze Beltrani;
* Palazze Belvedere;
* Palazze Bianchi;
* Palazze Bonismiro;
* Palazze Broquier ggià Lepore Campitelli;
* Palazze De Angelis;
* Palazze De Angelis-Ventricelli;
* Palazze Candido;
* Palazze Carcano;
* Palazze Covelli ggià Forges Davanzati;
*Palazzo Fabiano ggià Filangeri;
* Palazze Filisio;
* Palazze Gadaleta;
* Palazze Gattola-Mondelli;
* Palazze Lambert ggià Palagano;
* Palazze Morola;
* Palazze Moselli-Maggiolla;
* Palazze Palumbo-Quercia;
* Palazze Paolillo;
* Palazze Petta ggià Lopez;
* Palazze Rogadeo osce a die Palazze Arcivescovile;
* Palazze Sarlo;
* Palazze Sifola;
* Palazze Sorìa;
* Palazze Suppa;
* Palazze Trombetta;
* Palazze Torres;
* Palazze Valenzano - Sede d'a Sezione de Archivije de State de Trane;
* Palazze Ventricelli - Circole Aunione;
* Palazze Vischi;
* Massarie Macine de Monzignore;
* Massarie Melodia;
* Massarie Rossa.


File:PalazzoArcivescovileTrani.jpg|Palazze Rogadeo, osce a die Palazze Arcivescovile
File:Trani Palazzo Lambert.jpg|Palazze Lambert
File:Trani Palazzo Covelli.jpg|Palazze Covelli
File:Trani Palazzo Candido.jpg|Palazze Candido
File:Palazzo Beltrani.jpg|Palazze Beltrani
File:Trani Palazzo Quercia.jpg|Palazze Quercia
File:Trani Palazzo Filisio.jpg|Palazze Filisio


### Parche e giardine
#### Ville comunale

Jè 'u giardine pubbleche cchiù granne d'a cetate. Se stenne sus a 'nu terrazzamende a picche sus a 'u mare, avvrazzate da le bastiune de le andiche fortificaziune d'a cetate, cercunnate sus a ttre late da 'u mare. 'A posizione d'a ville offre, sus a 'u late sud, 'na bella vedute panorameche d'u lunghemare 'mbonde a 'u monastere de Sanda Marije de Culonne, mendre da 'u late nord se tràse a 'u *Fortine de Sand'Andonije*, da 'u quale se pò gudè d'a vedute d'a 'ndere 'nzenature d'u puérte e d'a cattedrale.

'A ville avenìe inaugurate jndr'à 'u 1824 e cchiù nnande allariate grazie a' bonifeche de le terrene subbete a sud, sus 'a coste, jndr'à zopne chiamate pe l'appunde *"Cannete"* a cause de le luéche ca no jerane salubbre. Avenìe citate 'mbrà le giardine cchiù belle de l'Itaglie meridionale jndr'à l'edizione d'u 1937 de l'Engiclopedije Treccani.

L'arée jè chiandate a palme, lecce, querce e pine, e jè abbellite da aiuole, fundanelle e sciuéche pe le piccinne. Jndr'à vanna sud, jndre a 'na gallerie ca scenne a 'u levélle de le andiche mure, se iacchie 'nu acquarie ca ave diciotte vasche de petre de Trane ca ospitescene cchiù o mene cingheciende pisce de tanda specie ca avénene da tanda lache e jume d'u munne e chiande acquateche ornamendale.

'U viale cendrale corre quase 'nderamende parallele a' linée d'a coste e jè luénghe 350 metre; sus a 'u viale, mise 'mbronde a 'u 'ngresse prengepàle, se iacchie 'u monumende a le cadute, sculpite jndr'à 'u 1923 da 'u tranese Andonije Bassi. Percorrenne 'u viale se 'ngondre 'nu chalet d'u XIX sechele, sede de mostre e iniziative culturale a cure de artiste locale, e 'a casse armoneche, fatte jndr'à 'u 1888 e restaurate urtemamende e fatta essere funzionale; jndr'à le viale de destre stonne sei culonne miliare de l'andiche vie Traiane, ca avènene da 'u tratte Ruvo-Canose.

## Suggettate
### Evoluzione demografeche

### Etnie e minoranze furastiere
Le furastiere residende jndr'à cetate a 'u 31 decemmbre 2019 erane , pare a 'u 3,7% d'a popolazzione. Le comunitate naziunale cchiù numerose erane:
* Albanie: 705
* Marocche: 385
* Romanie: 256
* Cine: 198
* Algerie: 78

### Releggione
Trane jè 'a sede arcivescovile de l'arcidiocesi de Trane-Barlette-Bisceglie suffragganée de l'arcidiocesi de Bare-Bitonde e appartene a' reggione ecclesiasteche Pugghie. 'A diocesi ha state costituite jndr'à 'u VI sechele e jndr'à 'u 2004 cundave 274.060 battezzate sus a 286.560 crestiàne: osce a die jè rette da l'arcivescove Leonarde D'Ascenzo. L'arcidiocesi, apparte a le ttre cetate titolare, ave pure le cendre de Corate, Margherite de Savoie, San Ferdinande de Pugghie e Trinitapule.

'A cetate venere 'u ssande prutettore sue San Nécole Pellegrine, 'nu predicatore greche uagnone morte a Trane jndr'à 'u 1094, e 'u crugefisse de Culonne, 'nu andiche crugefisse ca arrubbate da 'u monastere de Sanda Marije de Culonne jndr'à 'u 1480 durande 'n'ingursione saracenem avenìe mutilate d'u nase e miracolosamende pigghiò a sanguinà.

Jndr'à cetate stonne diverse confraternite, se ne condane quinnece (de le quale ttre arciconfraternite), Ognune de chiste festegge 'nu probbie sande, da le quale pigghiane l'obblighe releggiose, le rite e le onere de le festeggiamiende, cumme le prugessione pe le vie cetadine.

Andicamende putevane nascere cumme organizzazziune laiche cu 'u scope de promuovere opere de carità e de assistenze, in specie ospedaliere e pe assecurà a le confratelle 'u rite funerarie e 'u brucamende jndr'à le cripte de le chiesere addò erane stabbilite le confraternite. 'A cchiù andiche jè quedde de San Vite martire, ggià Sanda Marije de' Bianchi, cu 'a presenze jè attestate da 'u 1466.

Se reggistre da 'u 2004 'u retorone d'a comunitate ebbraiche, attive da 'u Medioeve, ca osce a die esercite jndr'à [Sinagoghe Scolanove]], jè presende pure 'na comunitate ortodosse rumene ca esercite jndr'à l'andiche chiesere de San Martine, conzegnate a 'u culte nuéve jndr'à 'u 2008.

### Tradiziune e folclore

#### Sumàna sande

'Nu periode particolare e suggestive d'a tradizione tranese jè 'a Sumàna sande, pe stu fatte citame le *Altare d'a Reposizione* (chiamate, sbaglianne, *Sepolcre* pa successione de le avvenemiende veloce) d'u Sciuvedìe sande, cioè 'a solenne esposizione de l'Ostie consacrate, prateche liturgeche comune a' cattolicità. Jndr'à cetate le diverse parrocche cetaine 'nzieme a' cattedrale e a' rettorie sede de associaziune releggiose, 'nzieme a le rispettive confraternite, se 'mbegnane ogne anne preparanne de le Altare d'a Reposizione suggestive ca carresciane le cetadine a scè pe le vie d'a sere d'u Sciuvedìe sande 'nzigne a' matine d'u Venerdìe sande e a scè de chiesere pe chiesere. 'A tradizione vole ca abbesogne visità almende sette chiesere.

Une de le tradiziune cchiù suggestive ca 'a cetate vande jè 'a prugessione d'a 'Ddulurate organizzate da l'Arciconfraternite de l'Addulurate ca se face jndr'à le prime ore d'u matine (da le ttrede) d'u Venerdìe sande. 'A prugessione vèje quase tutte le vie d'a cetate, visitanne dece de le quattrodeche *sepolcre* de le chiesere cetadine seguite da 'na folle numerose de devote e non. L'assute d'a *Madonne de notte*, cumme chiamane semblicemende le Tranise, jè fissate a le trede d'u matine da 'a chiesere de Sanda Terese, ca jè 'a stesse addò se venere 'a statue ca avéne carresciate jndr'à prugessione.

'N'otra prugessione d'a sumàna sande jè 'a Prugessione de le Mistere ca se face a le ore 20.30 d'u Venerdìe sande, 'na prugessione cu quattordece immaggine sacre ca parte da 'a cattedrale e arrive pe le vie cchiù andiche d'a cetate a' quale partecipane totte le confraternite cetadine e jè organizzate da l'Arciconfraternite d'u SS. Sacramende (o de le Vianghe).

Sta prugessione ha nate pr arrecurdà 'nu miracole eucaristeche accappate jndr'à cetate jndr'à l'XI sechele, 'nfatte 'u gonfalone gnure ca iapre 'u cortée ave 'a scritte *[[SPQR]]* ca indichesce 'a presenze d'u 'Mbere romane d'Oriende durande stu miracole. 'Nzigne a 'u 1986 'a prugessione avenéve achiuse da quattre sacerdote ca, a' scazate, carresciavane a spalle 'n'urne de argende ca tenéve 'u Sandissime Sacramedne; quiste avvenive, tradizionalmende, in segne de reparazione a 'u miracole. Osce a die, invece, avéne carresciate 'na reliquie de 'nu stuézze d'a Sacra Croce.

Sta prugessione ave spesse cangiate sciurne 'nfatte da 'u Sciuvedìe sande s'ave passate a 'u Venerdìe, pò a 'u Sabbate (pe l'aliturgeche d'u sciurne) pe pò returnà a 'u venerdìe, cu 'nu passe lende ('nzigne a 'u 2006 'a prugessione parteve a le 17:00).

#### Feste patronale d'a Croce de Culonne
'U 3 masce se festegge 'u Ss. Crugefisse de Culonne ca ave origgene andichissime addò 'a storie e leggende se masckane. Se dice 'nfatte ca 'u 3 masce 1480 avenìe arrubbate da 'a chiesere de Sanda marije de Culonne da le pirate 'nu Crugefisse de legne e pò tagghiarene 'u nase de Criste ca pigghiò a sunguinà e avenìe scettate jndr'à mare; accussì da quidde anne l'avvenimende avéne angore arrecurdate. 

'A feste d'u Ss. Crugefisse déje vite a 'na prugessione de varche ca partenne da 'a penisole de Culonne cu 'u Crugefisse a borde de una de le pescherecce d'a marinerie locale, arrive 'mbonde a 'u puérte addò avéne 'mpartite 'a benedizzione solenne a le acque 'mbrà fuéchere pirotecnice esuone de cambane, apprisse ca 'a Sacre Immaggine avéne sbarcate sus 'a terraferme e jè fatte 'a solenne prugessione cu 'a banne musecale ca sone. 'A prugessione ca tradizionalmente véje pe tutte 'u puérte, pò véje pe le strade prengepàle d'a cetate e pò arrive jndr'à une de le parrocchie d'a cetate addò 'u Ss. Crugefisse de Culonne rumane a' venerazione de le fedele pe cinghe sciurnate. 'A feste pò spicce cu 'a vie Lucis, partenne da 'a parrocchie addò ave rumaste esposte 'u Ss. Crugefisse, 'nzigne a 'u Sanduarije de Culonne.

'Nzigne a le anne '50 le festeggiamiende in onore d'u Ss. Crufefisse seguivane 'nu cerimoniale diverse da quidde de osce a die: apprisse ca avere arrevate a 'u puérte, se sceve pe 'ndere senze fà manghe 'na soste jndr'à une de le parrocchie cetadine e turnanne derettamende a 'u Sanduarije de Culonne.

#### Feste patronale de San Necole Pellegrine

'A feste patronale in onore de san Necole 'u Pelelgrine jè organizzate da 'u Comitate Feste patronale e jè assaije sendute da 'a devozione tranese. Le celebbrazziune se fanne jndr'à ttre sciurne, 'mbrà 'u sabbate e 'u lunedìe d'a prime sumàne de aguste. 'A feste pu Sande attire 'nu granne numere de visitature da le zone 'nzeccate eppure le turiste, pure furastiere.

Apaprte le solenne prugessiune e a le iniziative culturale e releggiose, avénene organizzate gare e spettacole pirotecnice, gire bandistece pe le vie d'a cetate e congerte. 'U mumende prengepàle d'a feste jè 'a prime dumeneche de aguste, quanne avénene carresciate in prugessione pe le vie cetadine 'u buste d'argende e le reliquie d'u Sande, cu 'a partecipazione de le massime autorità ecclesiasteche (Capitole Cattedrale e clere tutte), civile e militare e tutte le arciconfraternite e confraternite d'a cetate.

## Culture
### 'Struzione
#### Bibblioteche
* Bibblioteche comunale Giuanne Bovio;
* Bibblioteche diocesane.

#### Scole
* Scole secondarie de I grade: 3 
* Scole secondarie de II grade: 7 (2 istitute professionale, 1 istitute tecniche pe raggioniere, 4 licée: classeche, sciendifeche, padegaoggeche, lenguisteche)

#### Università
Sus a 'u territorie stonne doje università telemateche: 'a Unicusano, 'a Guglielmo Marconi e 'a Unitelma Sapienza.

Stave pure l'Istitute Superiore de Scienze Releggiose "*San Necole Pellegrine*". Cu 'u riordine de le ISSR da vanne d'a Conferenze Episcopale Pugghiese pure stu istitute ha state achiuse cumme tutte le istitute non metropolitane.

#### Musée
* Musée diocesane ca ave 'a sede jndr'à 'u Palazze Lodispoto, ca tène 'nu sacche de reperte recuperate da 'a cattedrale e da le diverse chiesere cetadine. Nasce jndr'à 'u 1975 pe volondà de l'Arcivescove Gesèppe Carata, pe ddà 'n'adeguate sistemazione a 'u materiale lapidée e scultorie ca avéne da demoliziune operate jndr'à Cattedrale e jndr'à otre chiesere d'a cetate. Jndr'à 'u corse de le anne 'u patrimonie sue s'ave notevolmende arricchite de opere e reperte de granne valore artisteche e storeche;
* Musée ebbraiche ca se iacchie jndr'à chiesere de Sand'Anne (ex sinagoghe9, cogghie opere e testimonianze d'a storie ebbraiche cetadine, jè l'uneche musée ebbraiche d'u sud Itaglie;
* Pinacoteche Ivo Scaringi ca ave 'a sede jè jndr'à 'u palazze Beltrani, cogghie 'na collezzione de opere d'u pettore tranese Ivo Scaringi, ddunate da 'a famigghie;
* Musée de le carrozze, sede jndr'à 'u palazze Antonacci jndr'à chiazze Querce, stonne cchiù o mene 40 carrozze apaprtenute a le duche Telesie e divise de cocchiere e finimende pe le cavaddere.

##### Sezione de Archivije de State de Trane

Jè 'na sezione de l'Archivije de State de Bare e ave sede jndr'à 'u settecendesche Palazze Valenzano jndr'à 'u preggevole condeste d'u cendre andiche cetadine, jndr'à 'na posizione de 'nu 'nderesse panorameche gruésse sus a 'u promondorie 'mbacce a 'u puérte vecine a' celebbre cattedrale romaneche.

### Media
#### Radie
Le uneche emmittende radiofoneche ca stonne jndr'à cetate sò:

* Radie Bombo
* Radie Canale 93 Stereo

#### Televisione
L'uneche emittende locale ere, Tele Radio Nord Barese (Trnb), ca ave spicciate le trasmissiune a metà de le anne '90.

Cu 'u passagge a 'u diggitale terrestre ha nate 'a nove emittende TeleTrani, prodotte da Telebari, ca ospite 'u canale nuéve sus 'a piattaforma soje; a TeleTrani ha state assignate 'u canale 188. 'A programmazzione d'u canale nuéve ave accumenzate l'11 febbrare 2013.

### Avveniemende
Le "Dialoghe de Trane", 'nu festivàl culturale e letterarie nate jndr'à 'u 2002 e organizzate da l'associazione La Maria del Porto cu 'u patrocinie d'u comune de Trane, d'a provinge Barlette-Andrie-Trane e d'a Reggione Pugghie. Le "Dialoghe" ospitane soprattutte dibbattite e tavole rotone jndr'à cornice d'u Castelle sveve addò stonne scretture, auture, sciunaliste e artiste de fame nazionale e 'ndernazionale. 

'A programmazzione d'u festivàl se articole jndr'à diverse sciurnate e jè caratterizzate da 'na temateche diverse ogne anne, atturne a 'u quale le ospite avénene chiamate a combronde 'nderessande e dibbattete.

## Sciugrafije andropeche
### Urbanisteche
'U tessute urbane d'a cetate jè facilmende destrriguibbele jndr'à ttre zone. 'U primisseme nuclée achiude 'a zone d'u puérte e combrende 'a Giudecche o quartiere ebbraichem ca cu porte Vassalla e porte Aurée achiudone 'a prime murazione d'a cetate. Cchiù nnande le mure avenérene allariate, lore currevane lunghe le vie de osce a die Alvarez e Bovio 'mbonde a' chiazze d'a Repubbleche addò nasceve l'andiche porte de Bisceglie, pe pò condinuà verse 'u mare, scennenne quidde ca osce a die jè corse Cavour cu deviazione sus a' vie E. Comneno 'nzige a' ville comunale.

Ste mure onne rimaste in pide 'nzgine a le inizie d'u Uetteciende, pò avenérene scettate 'nderre pe l'esiggenze espanzionisteche d'a cetate; nascìe accussì 'u borghe uettecendesche furmate da doje strade prengepàle ca se 'ndersecane a chiazze d'a Repubbleche, vie Cavour e corse Vittorie Emanuele.

'Nguédde a ste doje direttrice se spannevane le otre vie dritte e 'ndersecate 'mbrà de lore e tutte parallele. Jè possibbele notà 'a distinzione 'mbrà 'u borghe medievale furmate da vie strette e tortuosee 'a zone uettecendesche  cchiù lineare. Nonostande le tendative de fà organeche l'espanzione d'a cetate, cu 'nu pruggette de urbanizzazzione lunghe le direttrice d'u borghe uettecendesche, 'u sveluppe urbanisteche jndr'à 'u Noveciende ave condinuate apprime sfruttanne 'a direttrice de corse Vittorie Emanuele verse Bisceglie, addò po' 'a cetate ave avute maggiore allariamende, arrevanne a collegà 'a zone atturne a' penisole de Culonne, 'nzigne a le anne '50 isolate e caratterizzate da preggevole villette.

Jndr'à l'urteme metà d'u XX sechele, se ave avute 'nu grosse allariamende pure verse Andrie e Corate, cu 'a nascite de quartiere periferece de granne dimenziune (Puzze Piane, Sand'Angele, Stadie-Arvuleluénghe). Non ge s'ave verificate 'nvece 'nu allariamende verse Barlette, pu fatte d'a nascite d'a zone 'ndustriale a l'inzie d'u XX sechele, ca s'ave sveluppate po' lunghe 'a coste verse Barlette cu 'u 'nzediamende de tanda attivitate de fatiamende d'u marme e d'a petre de Trane.

Non rispettate le direttive d'u P.R.G. d'u 1929 e d'u 1977, 'a cetate s'ave dotate de 'nu piane urbanisteche generale jndr'à 'u 2009. L'urteme decennie ave viste pure 'a progressive urbanizzazzione d'a frazione de Capirre, cu 'a nascite de 'na zone residenziale, caratterizzate da 'a presenze de villette monofamigliare: 'u nuéve agglomerate se ave allariate tande da essere collegate a nord-ovest cu 'u reste d'a cetate, in particolare cu le quartiere Stdie-Arvuleluénghe e Puzze Piane.

## Economije

### Pesche e agricolture

'A vocazione marenare d'a cetate jè testimoniate da 'a flotta soje de pescherecce, ca conde cchiù de 50 'mbarcaziune e face 'a pesche 'nu elemende de prime piane jndr'à l'economije cetadine.

'A prengepàle fonde de l'agricolture jè l'oliviculture e 'a produzione vinicole: 'u moscate de Trane, ca pigghie 'u nome d'a cetate ma jè fatte da uve cultivate pure jndr'à le comune 'nzeccate, jè 'nu vine doce naturale ca gode d'a denomiunazione d'origgene condrollate. 'A versioneliquorose, pure DOC, vè bbone pe accumbagnà le dessert.

A Melàne e atturne, da 'a fine d'u '800, l'esportazione de le vine prodotte a Trane jndr'à 'u Nord Itaglie e l'aperture de locale da vanne de cetadine ca addà s'averene trasferte, sus a le quale 'segne spesse stave 'a diciture *"Trani"*, ave fatte sìne ca cu 'u termine *"trani"* se 'ndicasse l'ause comune d'a parlate melanese, 'nzigne a le urteme tiembe, 'u locale dedite a' mescite de vine e quinde taverne e osterie; cu 'n'accezzione cchiù generale, *"vino di Trani"* 'ndicave pure 'u vine russe sfuse. 'Na descrizione 'nderessande de l'ambiende e de l'atmosfere de le locale chiamate *"trani"* ha state date da Giorge Gaber jndr'à 'u brane *"[[Trani a gogò]]".*

### 'Ndustrie de le lapide e manifatturiere
L'economije d'a cetate jè legate da sembre a l'estrazione d'a tipeche petre locale ditte petre de Trane. Atturne a stu settore stonne 'nu sbuénne de attivitate pe l'estrazione, 'u fatiamende e l'esportazione de stu prodotte, stonne 'nfatte sus a 'u territorie 'nu granne numere de cave e segherie. Apparte a l'estrazione pure 'u settore de l'edilizie jè 'mbortande assaije pe l'economije d'a cetate.

Jè da signalà 'a presenze de tanda 'mbrese ca fatiane pe le calzature da femmene (soprattutte le tomaifice) e de le cape de abbigliamende (maglifice). 'Mbrà le attivitate cchiù tradiziunale e famose stonne chidde artiggianale, ca se distinguone pu fatiamende de vimine e giunghe, ausate pe realizzà le oggette d'arrede.

### Turisme

Jè sveluppate 'u settore legate a 'u turisme, sie culturale ca balneare. 'A rilevanze storeche e artisteche d'u borghe andiche e de monumiende quale 'a cattedrale romaneche e 'u castelle sveve onne fatte avè a' cetate 'u recanuscimende de cetate d'arte; ste monumiende, 'nzieme a le otre attrattive e specificità de l'ambite cetadine e territoriale, costituiscene apprezzate mete turisteche. 'U connubie date da 'a 'mbortanze de le site storece e da 'a presenze d'u litorale e de le spiagge cetadine, ave fatte attrebbuì cchiù vote a' cetate l'appellative de *"Perla dell'Adriatico"*.

'A cetate ha state mete de viaggiature ggià 'mbrà 'a seconde metà d'u XVIII sechele e 'a fine d'u XIX sechele, quanne 'ndelletturale e studiuse arrevavane da Frange e Germanie cu l'obbiettive de studià da vicine le monumiende d'u passate, 'nderessate specialmende a chidde classece e medievale, pe pò pigghià descriziune e disegne da sckaffà jndr'à le pubblecaziune lore.

Avìe 'na granne 'mbortanze 'a visite a' cetate e a' cattedrale, jndr'à 'u masce 1985, da vanne d'a coppie riale 'nglese, 'a pringipesse Diana Spencer cu 'u marite, 'u pringipe Carle, in occasione de le viagge lore fatte pe 'ndrucà de le cetate tagliàne e le lore monumiende chciù famose. 'N'articole d'u quotidiane "la Repubblica" d'u 3 masce 1985, dice ca 'a pringipesse Diana jndr'à chiazze 'mbacce a' cattedrale ave ditte ca quidde ere 'u luéche cchiù belle 'ndrucate 'nzigne a quidde mumende, referite a quidde viagge.

Jndr'à 'u 2018 'u candande Gianni Morandi, jndr'à Pugghie pe 'nu congerte a 'u Palaflorio de Bare, ave acchiate l'occasione pe 'ndrucà le bellezze e le monumiende pugghiese, e visitanne Trane ave pubblecate sus a le social 'na fotografije soje jndr'à chiazze 'mbacce a' cattedrale, alleganne 'nu messàgge pe arrecurdà 'u congerte de trend'anne apprime cu Lucio Dalla jndr'à 'u stesse poste.

Jndr'à staggione d'u 2011 se ave reggistrate l'aumende d'u 12% de le arrive (100.000 presenze) de turiste respette a l'anne apprime,  soprattutte tramite carresciamende ferroviarie.

'U castelle, famose pu valore sue storeche e culturale, jè 'nu site museale statale gestite da 'u Ministere pe le Bnee Culturale, jndr'à 'u 2011 ha state 'u terze poste museale statale cchiù visitate jndr'à Pugghie, cu 49.510 visitature seconde 'a classifeche fatte da 'u Ministere.

### Ristorazione
'A frequendazione turisteche d'a cetate permette 'a presenze de 'nu belle numere de locale de restorazione, oltre ca de otrettande locale de svaghe e dedicate a 'u fenomene definite de *"movida"*, quinde 'nzieme a restorande, trattorie, pizzerie, osterie e taverne, stonne pure enoteche, wine-bar e chambagnerie.

## 'Nfrastrutture e carresciamiende
### Strade
'A cetate jè passate da 'a strade statale 16 Adriateche e servite jndr'à tangenziale da 'a variande canusciute cumme strade statale 16 bis, ca assecure le collegamiende veloce verse nord in direzione de Fogge e verse sud in direzione de Bare. Le collegamiende a lunghe percorrenze sus 'a direttrice nord-sud avénene invece assecurate da l'autostrade A14 Bologne-Tarde, ca vecine a' cetate ave 'u caselle de Trane.

'Na rezze de strade provingiale colleghe 'a cetate cu le cendre vecine: soprattutte, Andrie jè raggiungibbele cu 'a strade provingiale 130 e Corate cu 'a strade provingiale 238.

### Ferrovie
'A stazione ferroviarie ste longhe 'a ferrovie Adriateche Lecce - Bologne, ca ave 2 binarie de corrette tracciate cchiù 'n'otre binarie.

### Mobbilità urbane
'A gestione d'u carresciamende urbane pubbleche d'a cetate jè gestite da Amet s.p.a. cu ttre linée de autobus.

Jndr'à cetate ste 'a sede legale d'a STP Bari, suggettate nate a Trane, ca gestisce 'u carresciamende pubbleche extraurbane de crestiàne jndr'à le province de Bare e Barlette-Andrie-Trane, cu cetate pure d'a Provinge de Fogge.

### Piste ciclabbele

Sus a 'u lunghemare se iacchei 'nu tratte de percorse ciclabbele: face parte d'u pruggette cchiù granne d'a Ciclovie Adriateche ca 'na vote spicciate adda collegà totte le località d'a coste de l'Adriateche, cu beneficie sus 'a mobbilità sostenibbele locale, sus a 'u turisme e sus a 'u cicleturisme de longhe percorrenze ca a ste latitudine jè praticabbele tutte l'anne. 'A piste ciclabbele jè blù e a doppie sienze de marce, longhe cchiù o mene 2&nbsp;km.

Jndr'à l'aguste 2009 ha state inaugurate 'na pista ciclabbele nove, combletate sulamende jndr'à 'u 2012, ca costituisce 'nu circuite jndr'à le cambagne d'a zone de Capirre, collegannese cu 'a vanna sud d'a cetate lunghe vie Martite de Palerme. 'A piste jè a sienze uneche e de culore verde.

Jndr'à 'u sciugne 2011 onne state 'nstallate 4 staziune de *[[bike sharing]]* vecine a' ville comunale, a 'u castelle, sus 'a penisole de culonne e a' stazione. 'U servizie ha state sospese pe 'nu picche pe colpe de le atte vandalice, ca onne combromesse le biciclette.

## Amministrazione

### Gemellagge
* **(Dubrovnik)**
*Podgoriche
*Ischie

## Sport

Aqquà ste 'a sede de l'Associazione Sportiva Dilettantistica Vigor Trani Calcio. Funnate jndr'à 'u 1928 cumme Unione Sportiva Tranese, ave cangiate tanda vote nome jndr'à sotria soje. Scioche jndr'à 'u cambionate de Eccellenze Pugghiese e ave avute cumme megghie resultate 'a promozione jndr'à 'u cambionate nazionale de Serie B a metà de le anne sessande.

In passate stave pure l'Associazione Calcio Femminile Trani 80 ca ave vingiute tre scudette e 'na coppe Itaglie.

Otre suggettate sportive sò 'a Fortitudo Basket Trani, 'a Juve Trani basket, 'a squadre de pallavvole femminile Aquila Azzurra Trani e de pallavvole maschile Asd Geda Volley Trani. Se sciucave jndr'à 'u comune 'a Trani Cup, 'nu tornée professionisteche de tennis sciucate sus 'a terre battute, ca ave fatte parte de l'ATP Challenger Tour.

### 'Mbiande sportive
Stadio comunale “Necole Lapi” cu capienze de  poste azzettate.

'U *Tensostatico Ferrante* jè 'nu 'mbiande ausate pe ospità partite de pallavvole e pallacanestre.

## Note


## Bibbliografije
* 
* Geséppe Amorese, Le cento chiese di Trani, Capone Editore
*
*
* 
* 
*
*
*Nècole Nuzzolese, La Trani Antica, YouCanPrint Editore, 2021

## 'Ndruche pure
* Accademie de le Pellegrine
* Ordinamenta et consuetudo maris
* Regge Udienze
* Repubbleche Napultane (1799)
* Sezione de Archivije de State de Trane
* Storie d'a Pugghie
* Suddivisione amministrative d'u Regne de Napule

## Otre pruggette

*